Ispred Crkve Svetog Nikole nalazi se spomenik podignut u čast palim borcima u Narodno-oslobodilačkoj borbi. Od 1941. do 1944. godine kotar Stara Pazova sa okolnim mestima potpao je pod vlast Nezavisne države Hrvatske. Stanovništvo je udruženim snagama pokušavalo da ometa okupatora, najčešće onesposobljavajući puteve, pruge, PTT saobraćaj. Aktivno je učestvovalo u pomaganju Narodno-oslobodilačke vojske, prikupljanju naoružanja i štampanju propagandnih listova. Organizovan otpor postojao je kroz akcije KPJ i SKOJ-a. U ulici Marka Peričina Kamenjara u Surduku nalazila se partizanska baza u kojoj su se tokom rata krili članovi Pokrajinskog komiteta KPJ.\nU Surduku je štampan list Slobodna Vojvodina, današnji Dnevnik, koji su ilegalno pokrenuli vojvođanski antifašisti 1942. godine. Kad je rukovodstvo Narodno-oslobodilačkog pokreta u Bačkoj uspostavilo stalnu vezu sa centrom pokreta u Sremu, Slobodna Vojvodina je iz Novog Sada premeštena u Surduk. Uređivanje lista povereno je Jovanu Popoviću, tadašnjem sekretaru Pokrajinskog Narodno-oslobodilačkog odbora. List je štampan u Surduku od novembra 1943. do septembra 1944, a preko kurira distribuiran je po celoj Vojvodini.\nSpomenik je posvećen partizanskim borcima iz severnog Banata, koji su 1943. godine prešli Dunav i zadržali se u surdučkim bazama. Jake neprijateljske snage su ih septembra meseca iste godine otkrile i uništile. U ovoj borbi poginulo je ili potom streljano 23 partizana i meštana Surduka. Na spomeniku su ispisana imena poginulih i zabeležen tekst:\nNeka je večna slava borcima oslobodilačkog rata protiv nemačko fašističkog osvajača koji su pali u borbi za slobodu, nezavisnost i procvat Domovine. Ovaj spomenik u znak duboke zahvalnosti i sećanja podižu roditelji i rodbina poginulih uz pomoć Narodnog fronta sreza Begejskog.\nR. Popović Zuma, Spomenici Narodnooslobodilačke borbe i revolucije SR Srbije 1941–1945, Beograd, 1981.


Španski Podemos, saveznik Sirize, sprema demonstracije\nPodstaknuta pobedom svog saveznika Sirize u Grčkoj, španska partija Podemos počinje izbornu godinu velikim demonstracijama u subotu u Madridu uz obećanje da će srušiti sadašnju vlast koju smatra korumpiranom.\nPodemos je formiran pre jedva godinu dana, a ovaj skup najavljen kao "Marš za promene" planiran je mnogo pre nego što se znao datum prevremenih izbora u Grčkoj niti što se mogla predvideti pobeda levičarske Sirize, partije koju vodja Podemosa podržava.\nVodja Podemosa Pablo Iglesijas bio je oduševljen kada je u nedelju pobedio Aleksis Cipras u Grčkoj, koga je on podržavao za vreme izborne kampanje, i izjavio je da je "stigla nada" i da počinje odbrojavanje.\nU maju će Podemos (Možemo) učestvovati na regionalnim izborima u Španiji, a Iglesijas (36), bivši profesor političkih nauka nada se pobedi na parlamentarnim izborima krajem godine.\nZa nekoliko meseci njegova partija koja je nastala od "Pokreta ogorčenih" koji se borio protiv štednje, ojačala je i prema anketama daleko je ispred opozicione Socijalisticke partije, a nekad i ispred vladajuće Narodne partije.


Nezaposlenost u Srbiji pada, ali nedostaju plaćeniji poslovi › Made-in-Germany.rs\nNa Zapadnom Balkanu je poslednjih godina evidentno da stopa nezaposlenosti opada, ali se rast zaposlenosti uglavnom beleži u oblasti malo plaćenih i niskoproduktivnih poslova, a još uvek je prisutan i problem neusaglašenosti obrazovanja i potreba tržišta rada!\nOvo je zaključak nedavno održane Međunarodne konferencije pod nazivom “Obrazovne politike i tržište rada na Zapadnom Balkanu”, koju su u Beogradu organizovali nemačka Fondacija “Fridrih Ebert” i Socijalno-ekonomski forum Evropskog pokreta u Srbiji.\n– Odavno smo prepoznali nesaglasje između obrazovanja i tržišta rada, koje nije karakteristično samo za Srbiju već i za čitav region, a čije posledice vidimo ne samo u broju nezaposlenih već i u onome što je još važnije za region, a to je odliv mozgova, odnosno odlazak mladih, sposobnih i obrazovanih ljudi koji traže svoju šansu i perspektivu u drugim zemljama – rekla je Suzana Grubješić, generalna sekretarka Evropskog pokreta u Srbiji.\nPo rečima predsednice Socio-ekonomskog foruma Evropskog pokreta, Jelene Žarković, indikatori tržišta rada su poboljšani i stopa nezaposlenosti opada, ali kada se malo bolje pogleda, vidi se da je rast zaposlenosti u domenu nisko plaćenih i niskoproduktivnih poslova, što se uočava kao problem.\n– Činjenica je da se otvaraju nove fabrike, ali se mladi u njima uglavnom zapošljavaju na nisko plaćenim poslovima s minimalnim zaradama. To nije nešto čemu bi naše društvo trebalo da teži i čime bismo trebali da budemo zadovoljni. Zato je veoma važna veza između obrazovanja i tržista rada, a važno je i da bude više šansi za zapošljavanje u visoko produktivnom sektoru koji nosi bolje plate, a samim tim i bolji životni standard – naglasila je Žarkovićeva.\nNa temu “Prelaz iz škole na posao ili univerzitet na Zapadnom Balkanu” govorio je Vilijam Bartlet, viši naučni saradnik na Londonskoj školi ekonomije i političkih nauka i koordinator LSEE istraživačke mreže. On je istakao da je poslednjih godina u Srbiji došlo do smanjenja stope nezaposlenosti, ali da se položaj mladih ipak nije promenio.\n– U zemljama Balkana mladi od 25 do 29 godina starosti su u lošijem položaju nego u drugim zemaljama Evrope, što zavisi od sistema obrazovanja. Često dešava da srednje stručno obrazovanje preseca put ka visokom obrazovanju, jer sa završetkom srednje stručne škole mladi postaju kvalifikovani i odmah počinju da rade. Tu je bitan i uticaj porodice, jer ako su roditeji završili srednju stručnu školu i odmah našli posao, uticaće i na dete da izabere taj model – rekao je Bartlet.\nOn je istakao da to što će neko završiti fakultet ne predstavlja nužnu zaštitu od nezaposlenosti i dodao da je nezaposlenost visoko obrazovanih mladih od 25 do 29 godina starosti takođe prilično visoka, a nakon završetka fakulteta potrebno je najmanje devet meseci da bi pronašli prvi posao.\n– Analize pokazuju da je svaki treći poslodavac zadovoljan veštinama koje mladi poseduju, kao i da je sticanje takozvanih “mekih veština” veoma važno, ali da ne treba zanemariti ni kognitivne poslovne veštine. Uz to je takođe bitno i da fakuteti više sarađuju sa privredom – naglasio je Bartlet.\nOd MiG na 11/04/2019 / AKTUELNO, BLOG / Ostavite komentar


Petković godinu dana na funkciji gradonačelnika – ZoomUe\nUŽICE-Gradonačelnik Užica Tihomir Petković najavio je u današnjem obraćanju povodom godinu dana od stupanju na tu funkciju,da u narednih mesec dana očekuje sastanak sa premijerom Aleksandrom Vučićem povodom obezbeđivanja novca za rekonstrukciju Fabrike vode i osnivanja integrisanog univerziteta u Užicu.\nPetković je naglasio da ,ukoliko Vlada obezbedi novac,rekonstrukcija Fabrike vode bi mogla da počne do kraja godine.Za obe faze rekonstrukcije,koje podrazumevaju prečišćavanje vode za piće ozoniranjem i aktivnim ugljem,potrebno je 5 i po miliona evra.\nGradonačelnik Užica potvrdio je mogućnost da grad izgubi donaciju od 15 miliona evra za gradnju Postrojenja za prečišćavanje otpadnih voda u Gorjanima.\n“Do sada je rešeno 75 odsto imovinsko-pravnih odnosa.Sa realizacijom projekta se već kasnilo 16 meseci u momentu mog stupanja na funkciju.U narednih mesec dana znaće se da li su evropski partneri odobrili polongiranje roka izgradnje“ rekao je Petković.\nGovoreći o drugim investicijama Petković je novinarima rekao da će uskoro biti raspisan tender od 21 milion dinara za dogradnju Dečjeg odmarališta Golija na Zlatiboru,kao i da uskoro kreće izgradnja zgrade u Sevojnu sredstvima Komesarijata za izbeglice.\nU toku je je tender za nastavak radova na sportskoj hali u Krčagovu,a da je za igradnju vrtića na Pori do sada izvojeno 18 miliona dinara i da su ,posle dvogodišnje pauze,u toku unutrašnji radovi na uređenju dečjeg vrtića.\nPetković je najavio i da postoji ozbiljna zainteresovanost Kineza za investirane u aerodrom na Ponikvama.\nGovoreći u funkcionisanju lokalne samouprave Petković je istakao da Užice imastabilan gradski budžet i da je dug predhodne vladajuće garniture smanjen sa 303 na 140 miliona dinara.\n“Najveći deo budžetskih sredstava u proteklih godinu dana realizovan je u poljoprivredu .Urađen je u projekat azila za pse u vrednosti od 16 ,5 milona dinara,dok je Lokalna kancelarija za ekonomski razvoj uradila projekte u vrednosti od 3,5 miliona evra”,rekao je Petković.\nGradonačelnik je istakao i da grad nije zainteresovan za kupovinu skulpture Nikole Tesle,čija je cena 40 hiljada evra.\nPosle incidenta koji se dogodio u Gradskoj kući tokom koga je izboden novinar Milan Đokić,posao obezbeđenja poveren je privatnoj agenciji,koja će ubuduće voditi brigu o bezbedbosti u zgradi,rekao je gradonačeknik Petković.\nby Vesna Đurović · Published 2 септембра, 2016\nViziri za lekare (VIDEO)\nby Zoran Đurović · Published 28 марта, 2020\nNext story Opozicija kritikuje\nPrevious story Vetrovima unazad


Emporio Armani u Beogradu - Domino Magazin\nNaslovna Stil Emporio Armani u Beogradu\nEmporio Armani u Beogradu\nKompanija Giorgio Armani najavljuje otvaranje prve Emporio Armani radnje u Beogradu i Srbiji. Radnja će biti smeštena na Terazijama 28 i prostiraće se na preko 270 metara kvadratnih prostora prizemnog nivoa, a zvanično će biti otvorena u četvrtak, 30. septembra.\nEnterijer ovog prestižnog modnog objekta pažljivo je osmišljen i dizajniran od strane Đorđa Armanija i njegovog tima arhitekata. Dizajn nove radnje je oličenje vizije Đorđa Armanija o modernom svakodnevnom životnom stilu, koji on zaista predstavlja.\nRadnja nudi kompletnu Emporio Armani kolekciju za žene i muškarce, koja uključuje formalnu i svakodnevnu odeću, modne dodatke, satove, naočare, nakit, donji veš i kupaće kostime, Armani Jeans – za žene i muškarce, kao i sportsku liniju EA7, za žene i muškarce, koja je razvijena u saradnji sa Reebokom.\nŠta sanja Rijana\nGiorgio Armani zavođenje\nRijana, farmerke i seksi veš\nRijana i Armani\nEmporio Armani i Reebok


S. banka: Šteta na ukrajinskoj infrastrukturi 60 mlrd dolara\nTanjug 22. aprila 2022. 07:58\nVAŠINGTON – Šteta od ratnih dejstava na zgradama i infrastrukturi u Ukrajini dostigla je, prema prvim procenama Svetske banke, oko 60 milijardi dolara, saopštila je ta međunarodna finansijska institucija.\nProcene ne uključuju rastuće ekonomske troškove rata.\n„Ovaj iznos će nastaviti da raste kako rat bude odmicao“, rekao je predsednik Svetske banke (SB) Dejvid Malpas na konferenciji za medije u Vašingtonu, gde se održava prolećno zasedanje Međunarodnog monetarnog fonda i SB, prenosi Gardijan.\nUkrajinski predsednik Volodimir Zelenski je, u video obraćanju na konferenciji, izneo procenu prema kojoj je zemlji potrebno sada oko 7,0 milijardi dolara mesečno da bi nadoknadila svoje ekonomske gubitke i „stotine milijardi dolara da bi se sve razrušeno kasnije obnovilo“.\nZelenski je zatražio od zemalja koje su uvele sankcije i zamrzle rusku imovinu da ta sredstva usmere u obnovu Ukrajine nakon rata i za kompenzovanje gubitaka koje su pretrpele druge zemlje, navodi britanski list.


Mateus: Nešto u Nemaèkoj mora da se menja - - Rusija 2018 - Sport - B92.net\nIzvor: Tanjug subota, 30.06.2018. | 17:15 -> 10:00 Nemaèka, Brazil\nBrazil je pobedom nad Srbijom (2:0) prošao u osminu finala Mundijala, gde ga èeka Meksiko, a Meteus veruje da æe "selesao" naslediti Nemaèku na tronu.\n"Imaju odilène igraèe i sjajnog selektora Titea, èitav sistem. Disciplinovani su odbrani, brzo se transformišu u napad, kao i dugu klupu", rekao je Mateus, a prenose nemaèki mediji.\nNekadašnji trener Partizana, šampion sveta sa Nemaèkom 1990. godine, dotakao se i debakla "Elfa" reèima da sada mora da se analizira status selektora Joakima Leva.\n"Poslednje èetiri godine dešavanja u nemaèkom timu nisu najbolja. Lev je uradio odlièan posao, ali moramo pažljivo da analiziramo poslednju fazu priprema za Svetsko prvenstvo, a to je greška selektora. Možda je pozvao pogrešne igraèe… Takoðe i igraèi snose odgovornost. Nije bilo strasti, zajednièkog jezika, a to nam je donelo titulu pre èetiri godine", kaže Mateus.


Vila Zefiros Paralija 2019 - Euforija Travel Zrenjanin\nVila Zefiros Paralija 2019\nVila Zefiros se nalazi na samoj obali mora, na oko 50 metara udaljenosti od centra Paralije. Raspolaže trokrevetnim studijima koji imaju pogled na more ili na ulicu i nalaze se na prvom spratu. Sve smeštajne jedinice imaju kupatilo, terasu, čajnu kuhinju (sa osnovnim posuđem, frižiderom, rešoom sa dve ringle), televizor i klimu (korišćenje klima-uređaja uz doplatu prema cenovniku). Gostima je na raspolaganju besplatno korišćenje interneta (u periodu od 01.06 do 01.10.2018. – agencija ne može garantovati brzinu i nije odgovorna u slučaju slabog signala ili njegovog nestanka usled tehničkih problema). Vila Zefiros ne poseduje sopstveni parking (postoji mogućnost parkiranja u neposrednoj blizini objekta).


Promenjen format UEFA kvalifikacija za Zvezdu i Partizan!\n17.06.2020. - 15:52\nSudbina evropskog fudbala rešava se u Nionu. Pratite sastanak uz MONDO.\nDošao je "dan D" za evropski fudbal!\nUEFA je u toku dana održala jedan od najvažnijih sastanaka u istoriji svog postojanja, a na konferenciji za medije koja počinje u 15.30 saznaćemo šta će se desiti sa fudbalskim takmičenjima pod njihovom ingerencijom.\nAleksandar Čeferin će saopštiti kakva je odluka o nastavku sezone u Ligi šampiona i Ligi Evrope, dok će biti saopšteni i datumi i format kvalifikacija za sezonu 2020/21.\nPrethodnih dana moglo se čuti da bi svojevrsni "fajnal-ejt" Lige šampiona mogao da bude organizovan u Lisabonu, dok će "fajnal-ejt" Lige Evrope najverovatnije biti u Kelnu, s tim da sa tom informacijom treba pažljivije baratati.\nNaravno, naše klubove, pre svih Crvenu zvezdu i Partizan, najviše zanima kako će izgledati kvalifikacije za UEFA takmičenja u sezoni posle pandemije.\nPošto je potpuno poremećen kalendar zbog pandemije korona virusa, i pauze u prvenstvima koja je negde u Evropi bila duža i od tri meseca, to znači da uobičajeni format nije moguć, pa se tako spekulisalo i o tome da će se igrati po samo jedna utakmica po kolu, odnosno da bi Crvena zvezda mogla da bude vraćena i u prvu rundu.\nSlično se može čuti i za Ligu Evrope u kojoj će Srbiju predstavljati Partizan, Vojvodina i TSC.\nTakođe, UEFA će doneti odluku i o gradovima domaćinima Evropskog prvenstva, pomerenog za 2021. godinu, pošto su neke države izrazile zabrinutost da će moći da organizuju tako veliki događaj u toku naredne godine.\n- Kvalifikacione runde za LŠ i LE će se igrati na jedan dobijeni meč umesto na dva. Izuzetak je plej-of za Ligu šampiona koji će se igrati na dve dobijene utakmice.


"Pažljivkova pravila" za bezbednost dece u saobraćaju (VIDEO) – ZoomUe\nKultura / Saobraćaj / Top vesti / Video / TV\nUŽICE – U Osnovnoj školi „Stari grad“ Agencija za bezbednost saobraćaja Republike Srbije u saradnji sa gradom Užice sprovela akciju pod nazivom „Pažljivkova pravila u saobraćaju“ za predškolce i prvake. Usled nepovoljne epidemiološke situacije đaci nisu imali praktičnu nastavu, već su prvacima podelji udžbenici, a deci predškolskog uzrasta pažljivkove bojanke.\n„Iako je naša škola na rubnom delu grada gde nemamo mnogo saobraćaja, smatram da je jako korisna ova aktivnost i da će koristiti učenicima naše škole“, navodi je direktorka OŠ „Stari grad“ Stanimirka Smiljanić Raonić.\nU udžbenicima koje su deca dobila može se naći veliki broj korisnih saveta .\n„Ne smemo da se igramo u autu kad ostanemo sami, jer se može desiti da nešto pritisnemo i auto da krene. Ovde smo pročitali da ne smemo da trčimo preko pešačkog i da ulicu smemo da prelazimo samo kada je zeleno svetlo“, rekli su đaci Osnovne škole „Stari grad“.\nSavet za bezbednost saobraćaja dobio je saglasnost od Ministarstva saobraćaja da se nabave poligoni koji će biti montažno-demontažnog karaktera.\n„Poligoni će se instalirati u fiskulturne sale osnovnih škola, tako da će najmlađi učesnici u saobraćaju imati mogućnost simulacije situacija u kojima će se susretati u realnosti. Neke od aktivnosti biće prelazak na signalizovanoj raskrsnici, zatim prelazak pre pešačkih prelaza i sve to sa ciljem da se bezbednost naših najmlađih učesnika u saobraćaju podigne na najviši nivo“, istakao je iz Odeljenja za poslove saobraćaja JP „Užice razvoj Dragutin Drulović.\nUdžbenici su danas podeljeni učenicima Osnovne škole „Stari grad“ a u toku naredne sedmice to će biti učinjeno i u ostalim školama u gradu.\nTags: Pažljivkova pravila u saobraćaju\nSloboda čeka Smederevo (VIDEO)\nNext story Za čistiji vazduh opštini Kosjerić odobreno 40 miliona dinara\nPrevious story Kreće proleće (VIDEO)


Zategnuta situacija izmedju jevreja i muslimana na Brdu hrama\nNetanjahu se obratio članovima Kneseta povodom zategnutosti na Brdu hrama\nIzraelski premijer Benjamin Netanjahu je rekao članovima parlamenta da pokažu "odgovornost i uzdržanost" tokom zategnute situacije izmedju Jevreja i Musilmana oko Brda hrama. On je obećao da će zadržati tekući aranžman koji predvidja da Muslimani mogu da se mole na tom svetom mestu.\nPalestinski predsednik Mahmud Abas je rekao da je apel izraelskog lidera za status quo "Korak u pravom smeru".\nNeki Izraelci pak navode kako su zabrinuti da će Palestinci iskoristiti ovu situaciju da započnu još jedan ustanak. Jevrejski aktivisti su se juče okupili ispred tog svetog mesta kako bi se založili za promene koje bi im omogućile da se tu mole.\nI jevrejima i muslimanima je dopušteno da posećuju to mesto, ali je samo muslimanima dozvoljeno da se tu mole.\nBrdo hrama, koje muslimani zovu džamija Al Aksa smatraju svetim obe religije.\nNasilje izmedju izraelskih bezbednosnih snaga i Palestinaca je izbilo prošlog meseca pošto je izraelska policija ubila jednog palestinskog naoružanog napadača koji je ranio ultra-konzervativnog rabina.\nTaj rabin je prisustvovao konferenciji čiji je cilj bio da se omogući Jevrejima da se mole na Brdu hrama.


Energyobserver - MERKEL BRANI POTEZE VLADE, ŽELI BLAGOVREMENE MERE PROTIV PANDEMIJE\nEkstremna desničarska Alternativa za Nemačku (AfD), koja je i najveća opoziciona stranka u Bundestagu, tokom rasprave o budžetu je 30. septembra optužila Merkel da krizu koristi kao izgovor za trošenje novca poreskih obveznika i promociju onoga što je stranka nazvala "korona socijalizmom".\nMerkel je odbacila optužbu, napominjući da, uprkos donošenju paketa stimulacija bez presedana i kršenju ranijih limita zaduživanja, Nemačka i dalje ima najniži javni dug od svih zemalja u Grupi sedam najrazvijenijih država, prenele je agencija AP.\nU Nemačkoj je prema zvaničnim podacima epidemiološkog Instituta Robert Koh od 29. septembra, za 24 sata registrovano 2.089 novih slučajeva Kovid-19, a 11 ljudi je umrlo pa je ukupan broj žrtava epidemije porastao na 9.471, što je četvrtina u odnosu na Britaniju ili Italiju.\nU zemlji je ukupno zaraženo oko 290.000 ljudi, pri čemu su regionalne razlike veoma velike, a najviše obolelih i dalje beleže dve najmnogoljudnije pokrajine - Severna Rajna- Vestfalija i Bavarska.\nDugogodišnja liderka, koja je najavila da se sledeće godine neće kandidovati za peti mandat, rekla je da je ispravno uložiti sredstva za oporavak u napredne tehnologije i industrije koje će pomoći u suočavanju sa klimatskim promenama i u ekonomiju koja će osigurati budućnost.\nPre nego što je završila govor u Bundestagu, Merkel se obratila javnosti, pozivajući građane da poštuju pravila koja su doneta kako bi se ograničilo širenje virusa. "Nismo na kraju pandemije", rekla je Merkel poslanicima i dodala: "Čeka nas težak period tokom jeseni i zime".\nPravila socijalnog distanciranja i higijene "ne štite samo starije, ne samo takozvane rizične osobe, već i naše otvoreno, slobodno društvo u celini", rekla je nemačka kancelarka. "Sada moramo da budemo strplivi i razumni i tako spasimo živote."\nMerkel je 29. septembra posle razgovora sa premijerima saveznih pokrajina o pooštravanju pravila u borbi protiv korone, rekla da se mora se sprečiti novi lokdaun i da je glavni cilj savezne vlade da obezbedi da privreda funkcioniše i da škole i predškolske ustanove ostanu otvorene.\nKancelarka i pokrajinski lideri su na video samitu dogovorili uvođenje novih mera, uključujući i kaznenih, ako broj novoobolelih u nekom regionu premaši određenu granicu, javio je Rojters.\nPostignut je dogovor da, ukoliko u nekom okrugu broj novoobolelih premaši 35 na 100.000 stanovnika, broj učesnika na privatnim okupljanjima bude nedelju dana ograničen na 50 ljudi na otvorenom prostoru, i na 25 u zatvorenim prostorijama. Ako broj novoobolelih premaši 50, broj učesnika biće ograničen na 25 na otvorenom i na 10 u zatvorenom prostoru.\nPored toga, biće uvedena i novčana kazna za osobe koje prilikom posete restoranima daju lažne lične podatke.\n"Puno smo naučili i dobro smo pregurali leto", rekla je posle razgovora sa premijerima kancelarka, ujedno naglašavajući da sada broj zaraženih ponovo raste, što uznemirava s obzirom na dolazak jeseni i zime.\nMerkel je upozorila da će, ukoliko ne budu preduzete pravovremene mere, pri sadašnjoj dinamici broj zaraženih u Nemačkoj do božića dostići više od 19.000 dnevno.\nPremijer Bavarske Markus Zeder rekao je posle sastanka da su konkretna pravila kada je reč u maskama i okupljanju neophodna, jer u nekim delovima Nemačke epidemija preti da izmakne kontroli. On je ukazao da se to već dogodilo u nekim susednim zemljama poput Francuske i Češke, a da i u Austriji broj novozaraženih ubzano raste.\nZeder je, imajući u vidu predstojeće jesenje ferije, Nemce pozvao da razmisle da li je putovanje u inostranstvo zaista neophodno.\nI kancelarka Merkel preporučila je Nemcima da predstojeće odmore i izlete provedu u Nemačkoj, ili u evropskim regionima sa niskom stopom zaraze. "Postoje i u Evropi regioni koji ne spadaju u rizične oblasti", rekla je Merkel.


Beograd i Pristina bez dogovora o telekomunikacijama – NAJNOVIJE VESTI\nBeograd i Pristina bez dogovora o telekomunikacijama\n16th August 2016 , 10:49 RTS\nNAKON 20 SATI PREGOVORA: Beograd i Priština bez dogovora o telekomunikacijama! On kaže da je srpska strana insistirala i do kraja ostala dosledna u zaštiti interesa i onoga što je dogovoreno na nivou premijera, a što našim građanima na KiM treba da omogući razgovore sa drugim delovima zemlje bez upotrebe pozivnog broja, po dosadasnjim tarifama i uz zadržavanje dosadašnjih korisničkih brojeva\nŠef Kancelarije za Kosovo i Metohiju Marko Đurić kaže da, posle 20 sati pregovora, sa Prištinom nisu dogovorena sva pitanja neophodna za dogovor o telekomunikacijama.\n– Smanjen je broj tačaka neslaganja, ali naša strana nije dozvolila ugrožavanje imovine Republike Srbije i principa koji bi kao važni mogli da predstavljaju presedan za buduće razgovore o ovom važnom pitanju – rekao je Đurić Tanjugu.\nOn kaže da je srpska strana insistirala i do kraja ostala dosledna u zaštiti interesa i onoga što je dogovoreno na nivou premijera, a što našim građanima na KiM, jednom kada sporazum bude sproveden, treba da omogući razgovore sa drugim delovima zemlje bez upotrebe pozivnog broja, po dosadasnjim tarifama i uz zadržavanje dosadašnjih korisničkih brojeva.\n– Posebnu zahvalnost dugujem članovima naše delegacije, naročito rukovodstvu Telekoma Srbija koje je sa nama probdelo duge sate koji su bili napeti, neprijatni i teški – naglasio je Đurić.\n– Zahvaljujem i predstavnicima EU koji su doprineli tome da jedan broj otvorenih pitanja bude rešen – zaključio je Đurić.


Analiza finansijske situacije kao ključna podloga finansijskog due diligence privredn - Seminarski Diplomski Radovi\nDatum i vreme: 22-10-2019, 08:05 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / Analiza finansijske situacije kao ključna podloga finansijskog due diligence privredn\nAnaliza finansijske situacije kao ključna podloga finansijskog due diligence privredn\nPosmatrajući vrednosti finansijskog izveštavanja godinama unazad,možemo jasno zaključiti da se nije pridavala posebna važnost i značaj finansijskom izveštavanju. Informacije koje predstavljaju suštinu upravljačkog odlučivanja krajnje skromno su korišćene i analizirane od strane privrednih subjekata koji su ih sastavljali za potrebe donošenja najvažnijih odluka o samom poslovanju preduzeća.\nOpšti termin finansisko izveštavanje se koristi da označi finansiske izveštaje(bilans stanja,račun dobitka i gubitka-bilans uspeha,bilans sopstvenog kapitala i bilans novčanih tokova),kao i finansiska otkrića ili obrazloženje tih izveštaja,izveštaj o poslovanju i za korisnike finansiskih izveštaja posebno značajan,izveštaj nezavisnog revizora o realnosti i objektivnosti bilansa.\nZadnjih decenija svet je iskusio brz porast kvantiteta i složenosti u zahtevima za finansisko izveštavanje,što dovodi do pitanja o tome da li je sada važeći sistem adekvatan,da li može da odgovori izazovoma XXI veka,te se pozivaju na izmene u važećem sistemu finansijskog izveštavanja.\nMeđunarodni standardi finansijskog izveštavanja MSFI-1, koji su se zvanično počeli primenjivati od 1.1.2004. godine kod nas imaju veoma jasan zadatak, a to je da sistemom unificiranih standarda precizno definišu način da se u finansijskim izveštajima nađu oni sadržaji i prikazi koji se mogu razumljivo tumačiti,odnosno proceniti i prezentovati svaku ekonomsku kategoriju, kao i celinu ekonomskih kategorija koje nalaze svoje mesto u elementarnim finansijskim izveštajima.\nNeophodnost kvalitetnog finansijskog izveštavanja vremenom sve više dobija na značaju.Povećava se broj finansijskih izveštaja, broj korisnika i institucija za kontrolu kvaliteta finansijskih izveštaja. Otuda potreba za uspostavljanjem koncepta kvaliteta i kontrole kvaliteta. Savremeni koncept kontrole kvaliteta podrazumeva uvođenje standarda kvaliteta finansijskog izveštavanja, zasnovanih na principima upravljanja ukupnim kvalitetom(TQM). Realizacija kvalitetnog finansijskog izveštavanja..\nII Pojam računovodstva i finansijskog izveštavanja\nIII Finasijska situacija kao ključna podloga finansijskog due diligence\n3.1 Due diligence kao fenomen računovodstvene profesije\nIV\tFinansijski due diligence kvalitetna provera poslovnog i finansijskog\nkredibiliteta privrednih društava\nV Suština i zadatak finansijskog izveštavanja\nV I Zaključak\n29-05-2010 01:47 AM\nAnaliza troškova u preduzeću Mladost derrick 0 1,017 29-08-2013 02:45 PM\nKejnsova makroekonomska analiza Maja 0 1,741 27-07-2012 04:01 PM\nInstrumenti finansijske politike VS1 0 985 18-02-2012 12:02 PM\nFaktori finansijske politike VS1 0 1,113 18-02-2012 12:01 PM


Tanjug 9. juna 2022. 15:25\nBEOGRAD – Košarkaški klub Partizan saopštio je da je završio sezonu 2021/22 i da neće igrati u plej-ofu Superlige Srbije.\nU saopštenju objavljenom na zvaničnom sajtu Partizan navodi se da je klub ovakvu odluku doneo nakon svih dešavanja tokom finalne serije plej-ofa ABA lige.\n„Posle svih apela koji su stizali i iz Crvene zvezde i Partizana, na svih pet utakmica su se dešavali brojni incidenti koji su dovodili do prekida utakmica, ugrožavanja bezbednosti igrača i članova stručnog štaba, delimičnog i potpunog pražnjenja dvorane, kazni i brukanja srpske, odnosno regionalne košarke pred čitavim košarkaškim svetom. U svim događanjima, iz Partizana nije izostala samokritičnost, jer su i predsednik Ostoja Mijailović u javnim nastupima i trener Željko Obradović na konferencijama za medije, javno kritikovali neodgovorne pojedince među navijačima crno-belih zbog njihovog neprimerenog ponašanja. Na žalost, nije urodilo plodom“, navodi se u saopštenju Partizana.\n„Crno-beli“ ističu da „klub hoće da pošalje poruku kako više ne želi da bude deo huliganskih pirova neodgovornih pojedinaca koji navijaju bilo za Partizan ili Crvenu zvezdu“.\n„Osnovano sumnjamo da bi eventualno novo finale između Partizana i Crvene zvezde bilo još jedan poligon za iživljavanje huligana i slanje još jedne grozne poruke u svet. Istovremeno, klub ovim činom ostavlja prostor svim relevantnim faktorima da do početka nove sezone sednu i donesu rešenje koje će sprečiti da se slične stvari ikada ponove. Želja Partizana je da naš Beograd i naša Srbija imaju dva predstavnika u Evroligi, a ovakvim ponašanjem pojedinaca i njihovim nesankcionisanjem, do ostvarenja te želje nikada nećemo doći“, ističu iz Partizana.\nU saopštenju se dalje navodi da je Srbija pokazala da je kadra da organizuje vrhunske sportske događaje.\n„Baš nedavno održani F4 Evrolige pravi je primer za to. Dvorana puna navijača Olimpijakosa praćenih navijačima Crvene zvezde, ukupno četiri kluba, veliki broj turista u našem gradu i niti jedan jedini incident. Zaključak: Ipak možemo! I to je slika koju bi svi trebali da šaljemo iz Beograda kao košarkaške prestonice Evrope“, piše u saopštenju Partizana.\nIz Partizana tvrde da „postoji nada za ispravljanje duboko ukorenjenih pogrešnih stvari“\n„Zbog toga što nada ipak postoji, Partizan će u narednom periodu učiniti sve što je u njegovoj moći da se godinama nagomilavani problemi u Košarkaškoj ligi Srbije konačno reše i da se liga iz pozicije u kojoj pojedinci imaju monopol na donošenje svih bitnih odluka vrati pod okrilje nacionalnog Saveza koji bi bio garant jednakih uslova za sve. Jer samo jednaki uslovi za sve su dobra osnova da se tenzije smire i da se okrenemo isključivo košarci. Ovakav stav kluba je jedinstven i podržali su ga svi njegovi članovi, od Uprave, predsednika, stručnog štaba, do igrača. Partizan ostaje na svom putu, okrenut takmičenjima u regionu i pod okriljem Evrolige, bez bilo kakvih ideja da se takmiči u bilo kojim drugim ligama. Partizan još jednom upućuje javni apel da se problemi koji potresaju srpsku i regionalnu košarku reše zajedničkim naporima. Samo tako ćemo moći da idemo napred“, zaključuje se u saopštenju Partizana.\nPartizan je u polufinalu plej-ofa Superlige Srbije trebalo da igra protiv FMP-a.\nNovak Đoković: Motiv na Vimbldonu mi je to što ne mogu u…\nTeniseri Crvene zvezde osvojili 25. titulu prvaka države


EU DALA ZELENO SVETLO ZA “NOVAVAX” – Televizija srpske dijaspore\nEU DALA ZELENO SVETLO ZA “NOVAVAX”\nOd TSD Redakcija\t Poslednja izmena 20.12.2021\nEvropska agencija za lekove (EMA) preporučila je danas da se uslovno odobri upotreba vakcine “Nuvaksovid” (Nuvaxovid) vakcine američke kompanije “Novavaks” kod ljudi starijih od 18 godina, koja je tako postala peta vakcina preporučena u EU za prevenciju kovida.\nTo je vakcina zasnovana na proteinima i, zajedno sa već odobrenim vakcinama, podržaće kampanje vakcinacije u državama članicama EU tokom ključne faze pandemije, ističe EMA u saopštenju.\nDodaju da je odluka doneta konsenzusom članova Komiteta za humane lekove (CHMP), koji su zaključili da podaci o vakcini ispunjavaju kriterijume EU za efikasnost, bezbednost i kvalitet.\nRezultati dva glavna klinička ispitivanja na originalni soj virusa kao i varijante Alfa i Beta, pokazali su da je vakcina “Nuvaksovid” efikasna u prevenciji kovida kod ljudi starijih od 18 godina, navodi se u saopštenju EMA, uz napomenu da se u Meksiku i SAD pokazalo da je vakcina imala 90,4 odsto efikasnosti, a u Britaniji 89,7 odsto.\n“Podaci o efikasnosti ove vakcine protiv drugih varijanti koje izazivaju zabrinutost, uključujući i omikron, su ograničeni”, naglašava EMA u saopštenju.\nDodaju da su neželjeni efekti “Novavaksove” vakcine obično bili blagi ili umereni, i da nestaju u roku od nekoliko dana nakon vakcinacije.\n“Najčešći su bili osetljivost ili bol na mestu injekcije, umor, bol u mišićima, glavobolja, opšti osećaj lošeg stanja, bol u zglobovima i mučnina ili povraćanje”, kažu u EMA i naglašavaju da će se bezbednost i efikasnost vakcine i dalje pratiti.\n“NE IZLAZIM IZ KUĆE, UPLAŠENA SAM ZA BEZBEDNOST”\nSKANDALOZNO PONAŠANJE DIPLOMATA U KONZULATU U FRANKFURTU


Ulažem tri hektara zemlje u - Mali oglasi Biznis i zaposlenje\nMali oglas: Ulažem tri hektara zemlje u...\nUlažem tri hektara zemlje u proizvodnju jabuka. Tražim strateškog partnera koji bi podigao zasad jabuka na najidealnijem mestu za takvu proizvodnju u Srbiji. U okolini već postoje plantaže koje su najveće i najaktivnije u zemlji. Položaj i sastav zemljišta je idealan za ovu proizvodnju. U obzir dolazi i prodaja zemljišta, ili zakup na 15 godina.\nIdentifikacioni broj oglasa: - 20150516094416\nLink oglasa: https://www.inter.rs/mali-oglasi/20150516094416\t/\nSlični mali oglasi - proizvodnju, jabuka, zemljista, mestu, najidealnijem, srbiji


Погледајте Шешељев говор у Новом Саду (ВИДЕО)\nPogledajte Šešeljev govor u Novom Sadu (VIDEO)\nU hali Spens, u Novom Sadu, održan je skup pristalica Srpske radikalne stranke, a na skupu se obratio i lider te partije Vojislav Šešelj koji je istakao da SRS teži vanrednim parlamentarnim izborima i koji je oštro osudio dosadašnju Pajtićevu vladavinu u Vojvodini.\nŠešelj je rekao da će se ta stranka ove godine izboriti i za republičke i i za pokrajinske izbore. Šešelj je ocenio da je Vlada Vojvodine nelegalna i nelegitimna, dok je Vladu Srbije optužio za pljačku i izadaju Srbije. Poslušajte Šešeljev govor:\nSamo radikalni rezovi mogu spasiti Srbiju iz ponora u koji srlja. Ko god uradi jedini pravilan potez i ukine eu utopiju, i okrene se ekonomski i vojno ka evroazijskoj uniji spasice Srbiju i srpski narod. To ce u Srbiju dovesti velika ekonomska ulaganja sa daleko boljim uslovima nego "zapadna" varijanta. Srbija bi mogla da bude kao slovenija u bivsoj jugoslaviji, a i doseljavanje slavenskog stanovnistva obnovio bi ekonomski i demografski srpska sela i male i srednje gradove. Alternativa ovome je duznicko ropstvo zapadnim kompanijama, i doseljavanje arapa, pakistanaca, somalijaca i probleme islamskog terorizma.\nRadikalni rezovi trebaju ali ova dzambo vreća govana je odavno potrosena i polako truli i nestaje\ndragan, Srbija je večna ako su joj deca verna. Ne mora baš sva deca.\nsve laze ko 90 ih godina samo srbe zavarava da se nebi slozili seselj je za penziju


Pompeo u Parizu pozvao Evropu da se zajednički suprostave Turskoj – Radio Gora\nPompeo u Parizu pozvao Evropu da se zajednički suprostave Turskoj\nAmerički državni sekretar Mike Pompeo, za vrijeme njegove posjete Parizu u ponedjeljak, pozvao je Evropu da zajedno sa Sjedinjenim Državama radi protiv djelovanja Ankare na Bliskom istoku u posljednjih nekoliko mjeseci.\n“Francuski predsjednik Emmanuel Macron i ja slažemo se da su nedavne akcije Turske bile vrlo agresivne“, izjavio je Pompeo za francuski list Le Figaro, pozivajući se na nedavnu tursku pomoć Azerbejdžanu u sukobu oko Nagorno-Karabaha s Armenijom, kao i na vojne poteze u Libiji i Istočnom Mediteranu.\n“Evropa i SAD moraju sarađivati kako bi uvjerili (Recepa Tayyipa) Erdogana da takve akcije nisu u interesu njegovog naroda”, rekao je Pompeo.\nPompeo je također rekao da je zabrinut povećanim sposobnostima i upotrebom turskih vojnih snaga, ali se nije osvrtao na to treba li zemlja, koja je domaćin američkim vojnim snagama u svojoj zračnoj bazi İncirlik, ostati ili napustiti NATO.\nNATO je osnovan 1949. godine, kako bi se suprostavio vojnoj prijetnji od Sovjetskog Saveza, oslanjajući se na američku vojnu superiornost u borbi protiv mnoštva prijetnji na evropskim granicama, uključujući ponovno oživljavanje, nuklearno naoružane Rusije i militantnih napada.\nNATO također želi jamčiti slobodu i sigurnost svojih članica političkim i vojnim sredstvima. Turska, koja se 1952. godine pridružila vojnom savezu, među 29 sjevernoameričkih i evropskih zemalja, vidjela je članstvo u NATO-u kao nešto što bi moglo pozitivno doprinijeti ekonomskom razvoju zemlje, kao i vojnom i političkom razvoju.\nOd tada je Turska vitalni saveznik, pružajući NATO-u vezu s Istokom. Turska pridaje najveću važnost ulozi NATO-a u održavanju sigurnosti i stabilnosti u euroatlantskom području.\nPompeo je se prethodno u septembru našao na meti turskih kritika, zbog njegove posjete administraciji kiparskih Grka, u znak ukidanja američkog embarga na oružje grčkoj administraciji. Turska je osudila oba poteza, rekavši da je Pompeo također trebao posjetiti Tursku Republiku Sjeverni Kipar (TRNC), i da je ukidanje embarga na oružje samo podiglo tenzije u regiji.\nPosjeta je uslijedila nedugo nakon što je na američkim predsjedničkim izborima, predsjednika Donalda Trumpa, pobijedio kandidat Joe Biden, u utrci za Bijelu kuću.


Peking: Proterivanje kineskih diplomata iz SAD greška\nKina je označila kao "grešku" proterivanje kineskih diplomata iz SAD, posle informacija u medijima da su u septembru pokušali da se ubace u jednu američku vojnu bazu, javlja agencija Frans Pres (AFP).\nReagujući 16. decembra na članak u listu Njujork tajms (New York Times) koji je juče pisao da su dvojica kineskih diplomata proterana iz SAD zbog špijunaže, portparol kineskog Ministarstva spoljnih poslova Geng Šuang osudio je te optužbe kao "potpuno suprotne činjenicama" i pozvao SAD da "isprave svoju grešku". On je rekao da je Peking protestovao kod Amerikanaca.\nNjujork tajms je objavio da su SAD tajno proterale dvojicu kineskih diplomata koji su u septembru pokušali da se ubace u vojnu bazu u američkoj državi Virdžiniji. List je naveo 15. decembra da su to prva proterivanja kineskih diplomata zbog špijunaže u više od 30 godina.\nIncident se, prema tom listu, dogodio u septembru u "osetljivom postrojenju" blizu Norfolka u Virdžiniji, gde se nalaze specijalne snage.\nNjihovo proterivanje koje se dogodilo u jesen, prema Njujork tajmsu, ni SAD niti Kina nisu objavile i Peking za sada nije uzvratio proterivanjem američkih diplomata.


„Društvene mreže su me izlečile“ – NovostiDana.rs\n„Društvene mreže su me izlečile“\nU jednom periodu života, Sjana je bila u depresiji i seća se da je neprestano ponavljala reči „patetična, bezvredna, beskorisna,“ dok je ležala na krevetu u psihijatrijskoj bolnici. To je verovatno iznenađenje za milion njenih Instagram pratilaca, koji Sjanu doživljavaju kao nasmejanu, srećnu blogerku i manekenku, koja širi pozitivne poruke i vodi glamurozan život, putujući svetom.\nMeđutim, ova dvadesetjednogodišnjakinja odlučila je da progovori o svojoj borbi protiv depresije – kaže da su joj društvene mreže spasile život i inspirisale je da pokuša da pomogne drugima.\nOva hrana je prirodan lek protiv depresije?\n„Depresija je kao jedna velika senka koja vas svuda prati. Tera vas da se osećate loše, neraspoloženo“, rekla je Sjana. „U jednom trenutku sam postala toliko uznemirena da sam pokušala da se ubijem. Nisam više mogla da podnesem da se osećam tako, nisam više želela da dišem. Ipak, nakon nekoliko meseci terapija, sećam se da sam jednog dana ustala iz bolničkog kreveta, shvatila da želim da živim, a ne samo da preživim. Želim da budem ponovo srećna.“\nSjana kaže da su joj u oporavku mnogo pomogle društvene mreže. „To mi je pomoglo da pronađem sebe i sada želim da širim pozitivne misli.“\nBlogerka kaže da joj naročito zadovoljstvo predstavlja kada dobije poruke od drugih ljudi koji joj kažu da im je vratila osmeh na lice i ulepšala dan.\nOna je imala 15 godina kada je počela da oseća kao da je svima smetnja, postepeno se osamljivala, sve više vremena provodeći onlajn gde postavljala morbidne fotografije i citate.\n„Radila bih to anonimno jer nisam želela da bilo ko zna kako se osećam. Spavala sam i do 16 sati dnevno jer je to bio jedini način da pobegnem od realnosti. Izolovala sam se iz društva, odgurnula sam svoje prijatelje i porodicu od sebe, mada su se oni trudili da to ne dozvole.“\nS obzirom na to da je pokušala da se ubije nekoliko puta kada je imala 15, 16 godina, nakon toga je hospitalizovana.\n„Sećam se da sam ležala na podu i razmišljala kako želim da sve prestane, najpre misleći na to da želim da prestanem da dišem. Neprestano sam sebi ponavljala da sam patetična, bezvredna i beskorisna.“\nIpak, uz pomoć porodice, dobila je neophodnu pomoć i počela da se oporavlja. Ona veruje da su joj u oporavku mnogo pomogle društvene mreže. „Počela sam da postavljam pozitivne fotografije, sadržaj koji šalje pozitivne poruke. Izbrisala sam sve morbidne postove koje sam ranije postavljala.“\nSvoje iskustvo je upotrebila da se poveže sa drugim ljudima, a broj njenih pratilaca na društvenim mrežama je ubrzano rastao. Sada, na svom blogu piše o putovanjima, zdravlju, jogi, zdravoj ishrani, modi.\n„Osećam da sam prevazišla to kroz šta sam prolazila, ali mogu da shvatim kako je drugim ljudima jer sam i sama to doživela. Shvatila sam da što više delim svoja iskustva, to više pomažem drugima. Sada se trudim da šaljem pozitivne poruke, ljubav i smeh drugima.“\nSjana kaže da je svesna da neki ljudi na društvenim mrežama jednostavno žele da ih drugi prihvate, ali smatra da mogu da budu i moćan alat. „To nam omogućava da se povežemo sa drugima. Ipak, moramo biti svesni da nisu svi jake ličnosti, da na njih možemo da utičemo i zato je jako važno da sadržaj koji stavljamo na društvene mreže prilagodimo tako da nikoga ne povredimo. Ja, recimo, pratim samo one ljude koji šire pozitivnu energiju“.\nNa kraju, Sjana ima poruku za sve one koj se osećaju beskorisno i smatraju da njihov život nije važan: „Potražite pomoć. Samoubistvo nije izlaz. Ako ikada pomislite da jeste, pomislite na svoju porodicu i prijatelje. Ostanite još jedan zbog njih, a onda polako idite korak po korak, dan po dan.“


Indeks prosperiteta - Raj je na severu\nKoje je najbolje mesto za život? Mnogi bi verovatno rekli palmino drvo i bajkovita plaža kao neizbežni dekor zamišljenog raja na zemlji.\nMeđutim, u stvarnom životu zemlja koja je najatraktivnija kada je reč o ekonomskim kao i pokazateljima kvaliteta života je mnogo hladnija – reč je o Finskoj.\nTo je rezultat istraživanja Indeksa prosperiteta za 2009. britanskog Legatum instituta, koji objavljuje Indeks prosperiteta u svetu treću godinu zaredom.\nInspiraciju za ovaj poduhvat je našao u govoru Roberta Kenedija, koji je kao državni tužilac izjavio 1968. da ekonomski indikator kojim je do tada meren progres neke zemlje – društveni proizvod (GDP) – iskazuje sve „osim onog što čini život vrednim i smislenim“.\nSa tom idejom Institut Legatum je utvrdio kriterijume za merenje ljudskog blagostanja na mnogo kompleksniji način.\nReč je o devet elemenata kao što su ekonomska snaga zemlje, ali i lične slobode, zdravstvo, obrazovanje, bezbedno i društvo koje podržava građane, kvalitet upravljanja i domaćih institucija, kao i da li postoji prostor za preduzetništvo i inovacije.\n"Svakako to se odnosi na državne zvaničnike, jer ispunjavanje dela kriterijuma zavisi od vladine politike, kao što je poštovanje ljudskih prava, ekonomskih sloboda," rekao je Vilijam Inbouden iz Instituta Legatum.\nIRSKA, HRVATSKA, MAKEDONIJA...\nZanimljivo je iz istraživanja da jedino u nasiromašnijim zemljama novac utiče na zadovoljstvo u životu. Međutim, kako te države postaju bogatije, to povećanje prihoda igra sve manju ulogu u dostizanju sreće.\nPod geslom „istorija nije sudbina“, u izveštaju se ukazuje da među najprosperitetnije zemlje ne spadaju samo one koje su već dugo vreme ekonomski produktivne.\nNa primer, Irska koja je bila veoma siromašna samo pre nekoliko generacija, sada se nalazi na 11. mestu od ukupno 104 zemlje na listi.\nZemlje poput Hrvatske, Estonije, Češke republike, Mađarske su bez obzira na komunističko nasleđe, sada dobro pozicionirane.\nHrvatska, na primer, zauzima 35 mesto, uprkos ratnim razaranjima 1990-ih, i ima prosečne ocene po gotovo svim kriterijumima, a posebno se ističu lične slobode.\nMakedonija je na 59-oj poziciji, sa relativno slabim pokazateljima u ekonomiji i ličnim slobodama.\nIran je na 95 mestu, skoro na kraju liste, sa veoma lošim perfomansama, dostigavši prosečni indeks jedino kada je reč o preduzetništvu, obrazovanjiu i zdravstvu.\nRusija je na 69. mestu sa jedinom izrazito pozitivnom karakteristikom – obrazovanjem, dok su veliki problemi u bezbednosti, upravljanju, kvalitetu institucija, ličnim slobodama i društvenom poverenju.


Rebić: Vozač autobusa nije jedini koji je pogrešio - Sputnjik Srbija\n14:57 23 April 2019\nRebić: Vozač autobusa nije jedini koji je pogrešio\n09:48 25.12.2018 (osveženo 11:06 25.12.2018) Preuzmite kraći link\nDirektor policije Vladimir Rebić rekao je za RTS, povodom sudara voza i autobusa koji se u petak dogodio kod Niša, da je reč o tragediji i da je policija u saradnji sa tužiocem, ozbiljno pristupila utvrđivanju svih okolnosti.\nRebić je, gostujući jutros u Dnevniku RTS-a, naveo da je na dan nesreće odgovarao na pitanja novinara i da je tada rekao da je reč o propustu vozača. Međutim, dodaje da vozač nije jedini subjekt bezbednosti saobraćaja koji je pogrešio.\nDirektor policije kaže da će istraga u narednom periodu pokazati koji su drugi konkretni razlozi i podseća da vozač još uvek nije saslušan zbog teškog stanja u kojem se nalazi.\nKaže da moramo imati na umu pravila saobraćaja koja kažu da drumsko vozilo ima obavezu da ustupi prvenstvo šinskom, a postojao je i znak „Stop“.\nIpak, navodi da je, prema važećem zakonu, upravljač puta bio obavezan da postavi adekvatnu saobraćajnu signalizaciju, koja podrazumeva i svetlosni saobraćajni znak.\n„To će svakako biti jedan od pravaca rada u toku krivične prijave za ovo teško krivično delo“, rekao je Rebić.\nZbog toga će se ispitati odgovornost lokalne samouprave zbog obezbeđivanja prelaza, a kako kaže Rebić, mogući dalji koraci su i utvrđivanje odgovornosti nadležnih organa koji nisu kontrolisali rad lokalne samouprave. Precizirao je da misli na nadležno ministarstvo.\nGovoreći o slučaju paljenja kuće novinara Milana Jovanovića, Rebić je rekao da se istraga vodi ka utvrđivanju nalogodavca.\nIstiče da su zahvaljujući efikasnom radu policije za kratko vreme pronađeni osumnjičeni, kao i lice koje je organizator i koje je platilo određeni novčani iznos jednom od lica koje je učinilo to delo.\n„Nadam se da ćemo u kratkom periodu imati taj podatak“, naveo je Rebić i istakao da se policija ne zadovoljava samo procesuiranjem izvršilaca.\nDodaje da u ovom trenutku postoje podaci koji nisu za javnost zbog istrage, ali ističe da je policija posvećena borbi protiv svih vidova kriminala.\nRebić podseća da je policija rasvetlila i ubistva koja su uznemirila javnost na Vračaru i na Bežanijskoj kosi. Kaže da ima samo reči hvale za pripadnike Kriminalističke policije i da je procenat rasvetljavanja ubistava oko 80 odsto.\nIstiče da su neka od tih ubistava veoma precizna, gotovo bez tragova, ali da se rasvetljavaju zahvaljujući ogromnom radu policije.\nPodseća da je u saradnji s tužilaštvom uhapšeno i 11 lica koja su se bavila kradom vozila srednje i više klase, da bi ih kasnije na području Čačka rasturali i prodavali u delovima.\n„Moram biti zadovoljan“, rekao je Rebić dodajući da je 2017. bila jedna od najbezbednijih godina i da će ova, ako se nešto ne pokvari do kraja, biti bolja.\nVladimir Rebić, voz, Srbija


Upravni sud odbacio prigovore na izbornu listu Srpske napredne stranke – Semendria\nUpravni sud odbacio prigovore na izbornu listu Srpske napredne stranke\n29. april 2012. DRUŠTVO – Rešenjem Upravnog suda odbijeni su svi prigovori koje je Srpska radikalna stranka podnela Gradskoj izbornoj komisiji u vezi sa procesom prikupljanja potpisa i predaje odborničke liste «Pokrenimo Smederevo – Tomislav Nikolić» – Srpska napredna stranka, Nova Srbija, PUPS i Pokret socijalista.\nOvo je samo dokaz više da je Srpska napredna stranka bila u pravu kada je govorila da postupci Gradske izborne komisije predstavljaju maltretiranje naše političke grupacije i potvrdilo činjenicu da u tom telu sede ljudi koji ne poznaju pravo i nisu upoznati sa izbornim procesom, zbog čega smo bili prinuđeni da više puta prikupljamo potpise za svoju odborničku listu.\nPokušaji političkih oponenata da našu grupaciju isključe iz redovnog izbornog procesa za predstavnike naroda u Skupštini grada Smedereva nisu uspeli, i uprkos opstrukcijama, izborna lista «Pokrenimo Smederevo – Tomislav Nikolić» proglašena je pod rednim brojem 12 na glasačkom listiću za predstojeće lokalne izbore koji će biti održani 6. maja.\nNa ovaj način se potvrđuje da je naš lider Tomislav Nikolić potpuno u pravu kada poziva građane Srbije da ne rasipaju glasove na male stranke i podrže Srpsku naprednu stranku, koja jedina može da pobedi režim Borisa Tadića.\nPodnošenjem prigovora Upravnom sudu, a po nalogu Demokratske stranke, Srpska radikalna stranka u Smederevu je, čak i pre izbornih rezultata, nagovestila da je spremna na saradnju sa dosadašnjom grupacijom na vlasti, koju čine Predrag Umičević, Jasna Avramović i Branče Stojanović.\nNi pokušaji opstrukcije ni prljava kampanja koja se vodi protiv Srpske napredne stranke, neće nas sprečiti da ih, u nedelju 6. maja, na Đurđevdan, sve zajedno pobedimo na izborima.\nPredsednik izbornog štaba\nGradskog odbora Srpske napredne stranke\n« Branimiru Brstini nagrada za životno delo\nOtkazana poseta ministra Dušana Petrovića »


NovaEnergija.net » pametna autobuska stajalista pametna autobuska stajalista – NovaEnergija.net\nHome Tags Posts tagged with "pametna autobuska stajalista"\npametna autobuska stajalista\nNovosadska kompanija dizajnirala pametne klupe i autobuska stajališta\nZamislite u svom gradu pametnu klupu ili pametno autobusko stajalište koji, putem solarne energije, omogućavaju vam da napunite bateriju svog telefona ili se priključite na Wi-Fi mrežu. Fenomenalno, zar ne?!\nBaš takvi proizvodi nastali su nedavno u Novom Sadu, dizajnirala ih je kompanija Petro-mont, a na njima su radili domaći inženjeri.\nU pitanju su inteligentni i energetski nezavisni proizvodi koji se napaju električnom energijom iz obnovljivih izvora energije putem solarnih panela i opciono kinetičkih podnih ploča. Energija se skladišti u centralnoj bateriji da bi se potom koristila za samo osvetljenje, punjenje mobilnih uređaja, obezbeđivanje WiFi signala, napajanje reklamnih monitora, rasvetu reklamnih panoa i brojne druge aplikacije.\nU pitanju su tri proizvoda – PetroSOLAR totem, PetroSOLAR klupe i PetroSOLAR autobuska stajališta.\nPetroSOLAR totemi su namenjeni za instalaciju na najrazličitijim lokacijama u gradu ili van njega. Svaki Totem poseduje sopstvenu rasvetu i energetski je nezavisan, jer se napaja zelenom energijom, putem Solarnih panela. Osnovna namena im je da korisnicima obezbedi besplatno punjenje mobilnih uređaja, a opciono Wi-Fi signal kao i pružanje reklamno – turističkih informacija o lokaciji gde se nalaze ili atrakcijama u blizini.\nPetroSOLAR klupe su namenjene postavljanju u parkovima i ostalim gradskim ili vangradskim lokacijama kao što su; šetališta, izletišta, skijališta, plaže… Klupe su opremljene solarnim foto naponskim ćelijama i poseduju sopstvenu rasvetu, koja tokom noći može da služi kao glavna javna rasveta. Svaka klupa poseduje integrisanu bateriju sa izvodom za besplatno punjenje mobilnih uređaja, a može se integrisati i Wi-Fi HotSpot, kao i brojne druge aplikacije koje mogu da prate trenutnu temperaturu vazduha, vlažnost, zagađenost… Zahvaljujući primeni solarne energije, javni troškovi električne energije će biti značajno smanjeni, a briga o zaštiti životne sredine primenom obnovljivih izvora energije svakako unapređena.\nPetroSOLAR autobuska stajališta su inteligentna i energetski nezavisna autobuska stajališta koja unapređuju imidž grada. Svako stajalište ima integrisanu solarnu ćeliju sa baterijom, samostalnu rasvetu i besplatne punjače za mobilne uređaje. Pored osnovnih elemenata, autobuska stajališta mogu da integrišu i brojne dodatne elemente kao što su Wi Fi hotspot, postavljanje interaktivnih monitora i reklamnih panoa, Citylight, roto i štampane reklame, kao i klupe, kante za otpatke… Kao posebna nadogradnja autobuska stajališta su u mogućnosti da budu umrežena u jedinstvenom gradskom BUS STOP sistemu koji je u mogućnosti da prati i pruža obaveštenja o autobuskim linijama, očekivanim vremenima dolaska autobusa ili pak informacije o kvalitetu vazduha, temperaturi, vlažnosti, broju pešaka…\nNa pitanje da li su svoje proizvode već predstavili nadležnima u Srbiji i da li ćemo u budućnosti imati ovakva rešenja na ulicama naših gradova, Lazar Jošanov, iz kompanije Petro-mont nam je rekao:\n“Trenutno je najizvesnije postavljanje PetroSOLAR totema i klupa s obzirom da su pogodniji za mnogo širu primenu i mnogo veći broj različitih lokacija kao što su razne gradske lokacije, parkovi, šetališta, plaže, tvrđave, skijališta, otvoreni parking prostori na magistralnim i auto-putevima, turistički centri… Što se tiče PetroSOLAR autobuskih stajališta imamo dva prioriteta: ostvarivanje saradnje sa lokalnim samoupravama i postavljanje autobuskih stajališta u Opštinama i vangradskim lokacijama kako bi se prvenstveno povećala bezbednost i sigurnost dece putnika i zadovoljenje potreba za dopunom baterija mobilnih uređaja i internetom. Kao drugo, ostvarivanje saradnje sa većim gradovima na postavljanu, a kasnije i na umrežavanju autobuskih stajališta u jedinstven gradski BUS sistem.”\nNovosadska kompanija dizajnirala pametne klupe i autobuska stajališta was last modified: July 15th, 2016 by Jelena Jovičić


Dačić i Auresku: Uspešna saradnja Srbije i Rumunije - primer za region\nIzvor: Radio Televizija Vojvodine, 10.Jun.2020, 08:18\nPrvi potpredsednik Vlade i ministar spoljnih poslova Srbije Ivica Dačić i ministar inostranih poslova Rumunije Bogdan Auresku ocenili su u telefonskom razgovoru da je tokom pandemije korona virusa ostvarena veoma dobra saradnja dve države koja je primer za region.\nDačić i Auresku ukazali su da je saradnja bila uspešna posebno kada je reč o repatrijaciji građana dve zemlje, kao i o rešavanju >> Pročitaj celu vest na sajtu Radio Televizija Vojvodine << pitanja prelaska granice državljana koji žive i rade u malograničnom pojasu, što nesporno može poslužiti kao primer uspešne saradnje čitavom regionu, saopšteno je iz Ministarstva spoljnih poslova Srbije.\nMinistar Dačić je upoznao kolegu sa aktuelnostima u vezi sa epidemiološkom situacijom u Srbiji i ukazao da je usled kontinuiranog smanjenja broja obolelih u našoj zemlji došlo do postepenog ukidanja restriktivnih mera i otvaranja granica.\nAuresku je istakao da je u Rumuniji prvobitno bilo planirano ukidanje vanrednog stanja 15. juna, ali da je najverovatnije da će ono biti produženo za dodatne dve nedelje, u okviru kojih je predviđena postepena relaksacija restriktivnih mera, a u krajnjem ishodu i otvaranje granica za putovanje u tu zemlju.\nRumunski ministar uputio je poziv ministru Dačiću da poseti Bukurešt kada se prilike stabilizuju, ukazujući da je Rumunija otvorena za dalje jačanje bilateralne saradnje, posebno na planu ekonomije.\nAuresku je ponovio spremnost Rumunije da pruži svu pomoć i podršku Srbiji u procesu evropskih integracija.\nIzvor: Aleksinac.net, 10.Jun.2020\nU četvrtak, 11. juna, naš grad posetiće Ivica Dačić, lider SPS-a, prvi potpredsednik Vlade i aktuelni ministar spoljnih poslova, i predsednik Jedinstvene Srbije Dragan Marković Palma...Kako prenosi portal Alpres, lideri dve partije će biti u Aleksincu u 19 sati. Planirano je, kako se navodi,...


Izetbegovićeva žena ismejala novinarku zbog ekavice - 27.01.2017, Sputnik Srbija\nSebija Izetbegović, direktorka KCUS-a i supruga Bakira Izetbegovića, člana Predsedništva BiH, napravila je danas skandal, kada je podrugljivim tonom počela da... 27.01.2017, Sputnik Srbija\nvesti, svet, sebija izetbegović, region\n17:15 27.01.2017 (Osveženo: 03:41 26.08.2021)\n© Jutjub/Al Jazeera BalkansSebija Izetbegović\nAgencija napominje da je novinarka Kovačev rođena u Srbiji i da govori ekavicom.\n„Hoćete da vam kažem pojedinačno koliko lekara je otišlo?“, zapitala je Izetbegović.\nNa tu očitu ironiju direktorke Izetbegović reagovao je novinar Avdo Avdić, koji je takvo ponašanje Izetbegovićeve nazvao fašističkim, nakon čega mu je zaprećeno da će „ukoliko se ne smiri“, biti udaljen sa konferencije za novinare.\nDanašnja pres-konferencija je organizovana kako bi doktorka Izetbegović iznela rezultate rada KCUS-a u 2016. godini, ali i, kako je kazala, podatke o zatečenom stanju kada je ona došla na mesto generalne direktorke te zdravstvene ustanove.\nInače, za pojedine novinare Izetbegovićeva je konstatovala „da nisu normalni“, a što se jasno čulo u direktnom prenosu i na snimcima, piše „Patrija“, koja očekuje reakciju Udruženja BH novinara na takvo ponašanje direktorke Izetbegović.\nIzetbegovićeva je tokom svog 50-minutnog izlaganja pričala o svojim istraživanjima i stanju u KCUS-u. Sve vreme upotrebljavala je zamenicu: „Mi“, ali nije želela da pojasni ko je činio tim koji je pravio skoro pa policijske istrage.\nTakođe, Izetbegovićeva je na vrlo neprimeren način novinarki „Patrije“ poručila: „Ako se sa vama mogu izboriti, mogu sa svime“.\nPitanje novinarke bilo je na koji način misli da nadoknadi znanje lekara koji su otišli sa KCUS-a, zašto deca čekaju na operaciju, zašto je klinička apoteka prazna… Izetbegovićeva, međutim, nije dala precizne odgovore.


Pep poslao ponudu, šta će reći Barsa? - Sportske.net\nPep poslao ponudu, šta će reći Barsa?\nPep Gvardiola je baš odlučan da kupi golmana u Barseloni.\nPep našao beka, sad se ustremio na štopere!Pep bi ipak da kupuje u Barsi, ali ovom se niko nije nadao!Pep bi ipak da kupuje u Barsi, ali ovom se niko nije nadao!Džon Stouns - Nazire se kraj sapuniceBarsa zagrizla za univerzalca Atletiko Madrida!\nKatalonski mediji u subotu su pisali da španski stručnjak želi Klaudija Brava, dok engleski dan kasnije pišu da je Mančester siti zainteresovan za Mark Andre Ter-Štegena.\nKako piše Dejli mejl, Siti je spreman da ponudi 24 miliona evra za nemačkog golmana, koji je u prethodne dve godine bio rezervna opcija, odnosno branio je samo u Ligi šampiona i Kupu kralja.\nTeško da će Barsa pristati da proda mladog golmana bez obzira na sumu novca, jer je Ter-Štegen doveden kao dugogodišnja akvizicija. Nemac ima 24 godine i pred njim je tek velika karijera, dok bi s druge strane Katalonci možda mogli da pristanu da se odreknu Brava.\nNaime, Mundo deportivo danas istovremeno piše da bi Barsa bila spremna da pusti Brava u slučaju ponude od 20 miliona evra.\nBravo je došao takođe kada i Ter-Štegen, leta 2014. godine za 12 miliona evra i branio je fantastično u prve dve sezone.\nPep Gvardiola najpre želi Nemca, ali ukoliko ne uspe da ga dovede, nije isključeno da pronađe solomunsko rešenje i pošalje ponudu od četiri miliona manje da dovede Brava.\nBarsa sada na stolu ima ponudu od 24 miliona za Ter-Štegena i nema sumnje da će je odbiti, a videćemo kako će se dalje razvijati situacija, prelazni rok je tek počeo.


U danu kada je najbolji srpski teniser Novak Đoković osvojio titulu u Tokiju, još jedan naš igrač borio se na dalekom istoku. Međutim, za razliku od Đokovića, razlog za slavlje nije imao Filip Krajinović pošto nije uspeo da se plasira u drugo kolo mastersa u Šangaju, jer ga je posle velike borbe pobedio Portugalac Žoao Souza sa 2:6, 6:4, 7:6 (7:5), nakon dva sata i 19 minuta igre.\nKrajinović, trenutno 49. teniser na ATP listi, u prvom setu je nakon razmene brejkova i rezultata 2:2, napravio sjajnu seriju od četiri vezana gema i osvojio prvi deo igre sa 6:2.\nU drugom setu viđen je rezultatski egal i činilo se da će set otići u taj-brejk, međutim Filip je veoma loše odservirao u 10. gemu što je Souza, trenutno 62. igrač na svetu, iskoristio i stigao do izjednačenja.\nOdlučujući set bolje je počeo Portugalac, stigao je do velikih 4:1, ali je Krajinović uspeo da se trgne, vrati brejk i stigne do 13. gema nakon što je volšebno spasao tri meč lopte protivnika na svoj servis u gemu ranije. U taj-brejku odlučujućeg seta naš teniser je stekao prednost od 3:0. Činilo se da će ipak uspeti da trijumfuje, ali onda sledi velika serija Souze koji je od narednih devet poena na svoj konto upisao čak sedam, što je bilo dovoljno za pobedu.\nNakon što je Krajinović eliminisan, Srbija je ostala sa tri predstavnika u Šangaju, a to su Novak Đoković, Dušan Lajović i Miomir Kecmanović. Novak je slobodan u prvom kolu, dok će u drugom igrati protiv boljeg iz meča Šapovalov - Tijafo. Lajović na startu igra protiv Amerikanca Rajlija Opelke, dok će Kecmanoviću prva prepreka biti Kazahstanac Mihael Kukuškin. Svi mečevi prvog kola igraju se u ponedeljak.


Volvo širi proizvodnju - AutoZona.rs\nVolvo širi proizvodnju\nDatum: 21.04.2017 • Pošalji komentar • Pogledano: 71\nŠvedski proizvođač automobila Volvo uskoro otvara fabriku u SAD, tačnije u Južnoj Karolini, a investicija vredi 500 miliona dolara. Prvi model koji će se sklapati u ovoj fabrici je Volvo S60, a kapacitet proizvodnje će biti 60.000 jedinica godišnje, od čega će polovina biti za izvoz. Volvo S60, prvi model koji će se proizvoditi u novoj Volvo fabrici u SAD. Slika: Volvo Cars\nKineska kompanija Geely koja je vlasnik Volvoa, otvaranjem fabrike u SAD pokazuje koliko je američko tržište važno za njih. Ovo je samo jedan deo od ukupno 11 milijardi dolara koje će Volvo investirati u narednom periodu u nove fabrike i razvoj. U Južnoj Karolini svoje fabrike već imaju BMW i Mercedes.


Komemoracija za Savovića: Pozdravile ga legende crno-belih - Sportklub\nKošarka Autor:Nikola Novaković5. mar. 202112:48 > 17:293 komentara\nU petak od 13 časova održana je komemoracija nekadašnjem kapitenu Partizana i legendi kluba – Milenku Savoviću.\nCrno-beli će kao znak žalosti za slavnim igračem, koji je preminuo u 61. godini, nositi crni flor u meču sa Cibonom. Taj duel na programu je u subotu od 19 časova u „Hali sportova Ranko Žeravica“.\nLegendarni kapiten i sportski direktor Partizana, Milenko Savović, preminuo je od posledica zaraze koronavirusom. Nekada fenomenalni centar, lider koji je među navijačima crno-belih bio poznat i pod nadimkom „Sveti Sava“, igrao je za prvi tim Partizana punih 12 godina. Osim u crno-belom timu, Savović je pre završetka karijere igrao za Granadu i Vojvodinu, a nastupao je i za A reprezentaciju Jugoslavije na Evropskom prvenstvu 1983. Plavi dres reprezentacije, Savović je nosio i kao junior 1979. odnosno kadet 1977.\nU dresu Partizana, Savović je osvojio dva evropska Kupa Radivoj Korać, tri titule prvaka Jugoslavije i dva Kupa SFRJ. Na funkciji sportskog direktora, Milenko Savović je bio tokom čuvene sezone 1991/92, kada su crno-beli postali šampioni Evrope. Osim u sportu, Milenko Savović je dugo godina radio u kompaniji Telekom Srbija, kroz koju je održavao fenomenalnu saradnju sa svojim crno-belima.\nKK Partizan NISMilenko SavovićŽeljko Obradović


Još jedan osumnjičeni uhapšen zbog pokušaja otmice dede Jelene Đoković - Sputnjik Srbija\n11:42 24 Septembar 2020\nJoš jedan osumnjičeni uhapšen zbog pokušaja otmice dede Jelene Đoković\n16:30 29.07.2018 (osveženo 18:08 29.07.2018) Preuzmite kraći link\nMinistarstvo unutrašnjih poslova saopštilo je danas da su njegovi pripadnici uhapsili D. J. (1980) zbog postojanja osnovane sumnje da je počinio krivično delo iznuda u pokušaju.\nOn se sumnjiči da je zajedno sa B. M. (1982), koji je već uhapšen, oko 3 sata ujutru ušao u kuću 80-godišnjeg muškarca u Ljigu od koga su, kako se sumnja, iz novčanika uzeli oko 26.000 dinara i jedan mobilni telefon, navodi se u saopštenju.\nMinistar unutrašnjih poslova Nebojša Stefanović izjavio je u subotu da su pripadnici MUP-a uhapsili Branislava M. (36) iz Sremske Mitrovice, koji se sumnjiči da je izvršio krivično delo iznude u pokušaju, odnosno otmice dede Jelene Đoković u Ljigu. Prema Stefanovićevim rečima, informacije policije govore o tome da je bio jedan izvršilac i jedan pomagač.\nOni su zatim oštećenog vezali za dalekovod koji se nalazi u blizini kuće, a od porodice su tražili 2.000.000 evra za otkup.\nOsumnjičenima D. J. i B. M. je, po nalogu Višeg javnog tužilaštva u Valjevu, određeno zadržavanje do 48 časova, nakon čega će, uz krivičnu prijavu, biti privedeni nadležnom tužiocu, piše u saopštenju.\nDeda, Jelena Đoković


Dukley Academy — centar za kontinuirano obrazovanje u Crnoj Gori, uključujući i predskolski nivo (2,5 godina) i cijeli školski program.Jedinstvenost škole je u mogućnosti dobijanja međunarodne diplome i ili ruske.Svaki program je osmišljen u tri formata: puno vrijeme, skraćeno i udaljeno.Za nadarenu đecu akademija je pripremila grant.\nPrvi korak je veoma lak - cijena od 350 eura (ruski program) i 850 eura (međunarodni program) mesečno.\nProfesore - sertifikovani profesore (za svaki od programa), predavanje je na maternjem jeziku profesora.\nHolistički pristup pomaže da se proširi program, koji obuhvata projektne aktivnosti, modularni sistem i seminare poznatih profesora.Za svakog učenika ima individualni program prema univerzitetskom , uzimajući u obzir zahtev roditelja,koji biraju instituciju visokog obrazovanja, prema svom ukusu i interesu učenika.\nProces obuke u školi je izgrađen na sledećem pristupu: dijete se uči da razmišlja, analizira i postavlja pitanja.Brzina obuke djeteta ne zavisi od cijelog školskog programa, a od njegovog individualnog nastavnog plana.\nŠkola se nalazi na prekrasnoj lokaciji sa panoramskim pogledom na poluostrvo Zavala sa razvijenom infrastrukturom: laboratorije, prostorije za aktivne igre, menza, šuma i more u neposrednoj blizini.\nDukley Academy - škola sa inovativnim nacinom predavanja za roditelja koji razmišlaju o budučnosti svoj đece.


Održana prva radionica za rešavanje animalnog otpada na teritoriji grada - Sirmiuminfo\nOdržana prva radionica za rešavanje animalnog otpada na teritoriji grada\nSremska Mitrovica – Prva radionica za rešavanje animalnog otpada za teritoriju grada Sremska Mitrovica u okviru projekta „Registar zagađivača animalnim otpadom” održana je veoma uspešno u četvrtak 8. jula u sali Gradske kuće.\nRadionica je podržana od strane UNDP-a, Uprave za veterinu i Grada Sremska Mitrovica. Na ovoj prvoj, od dve predviđene radionice, okupili su se veterinari, veterinarski inspektori, farmeri, komunalne službe kojima su se obratili gradonačelnica Svetlana Milovanović, načelnik Uprave za socijalnu zaštitu i zaštitu životne sredine Dražen Riđošić, predstavnik Odeljenja za cirkularnu ekonomiju Privredne komore Srbije Nebojša Vraneš i menadžer projekta Dušan Filimonović.\nSastanku su prisustvovali i predstavnici PKS Srema i Agencije za Ruralni razvoj Srema kao i direktor najveće i najmodernije kafilerije u Srbiji „Energozelena” iz Inđije.\nPredavači na radionici bili su Slavica Nikolić Stajković, šef grupe u Upravi za veterinu sa temom: Sporedni proizvodi životinjskog porekla i načelnik Zoohigijenske službe pri JKP „Komunalije” Srećko Čupić sa temom: Uloga Zoohigijenske službe u eliminisanju animalnog otpada i sprečavanju širenja zoonoza i Dušan Filimonović projektni menadžer sa temom: Android aplikacija za evidentiranje i odlaganje otpada životinjskog porekla sa korisničkim uputstvom.\nSledeća radionica će se održati u oktobru i planirano je da budu pozvani samo predstavnici individualnih gazdinstava stočara sa teritorije grada.


Ono kad Perez pobedi sam sebe, neverovatnih 400 miliona za prelazni rok! - Sportske.net\nOno kad Perez pobedi sam sebe, neverovatnih 400 miliona za prelazni rok!\nDeceniju posle srušiće sve rekorde, zahvaljujući pozitivnom poslovanju, a uz neverovatne transfere, pokušaće sve da vrati svog čoveka na klupu...\nKarusel, "tri amigosa", Pogba, Dibala i Grizman menjaju klubove?Real dobija još jedno neočekivano pojačanje?!Lopetegi iskoristio pauzu da vrbuje prvo pojačanje za naredno leto?Mažić odgovorio na prozivke Jirgena Klopa i navijača LiverpulaReal nema zbog čega da brine, opet tuku Barsu na svim poljima!\nPosle izveštaja o finansijskom stanju Reala, činjenici da posluju odlično i da Florentino Perez pravi krupne korake napred, ne samo u prihodima, već da će uspeti da od sponzora pokrije veći deo za renoviranje "Bernabeua", iz Španije stižu vesti da je Real spremio ogroman novac za prelazni rok narednog leta.\nNaime, zahvaljujući transfer politici proteklih godina i kreditu koji će uzeti pod veoma povoljnim okolnostima, Perez će na raspolaganju imati oko 400 miliona evra za transfere.\nTo će značiti da bi mogao da sruši sopstveni rekord od oko 300 miliona koje je utrošio na Kaku, Ronalda, Benzemu, Ćabija Alonsa i Arbelou kada se vratio na kormilo 2009. godine.\nNaravno, tada je srušio svetski rekord plativši Kristijana 100 miliona, za toliko ga je ovog leta nakon devet godina prodao Juventusu.\nPotrebna mu je velika zvezda, cene su naravno u ovoj deceniji porasle, pa sigurno da neverovatni transfer budžet neće moći da potroši na pet, već najverovatnije dvojicu igrača.\nPrema informacijama iz medija, Nejmar je ipak prva meta, njega bi se PSŽ pre odrekao nego Mbapea, a navodno postoji dogovor da Nejmar bude plaćen Parižanima 300 miliona.\nOstatak novca bi mogao da uloži u Paula Dibalu, mada mnogi veruju da će se pre odlučiti za nekog defanzivca kako bi našao zamenu Ramosu za budućnost.\nSve u svemu, Real sprema potpunu revoluciju kada su u pitanju pojačanja, a pitanje je hoće li je sprovesti Lopetegi, i dalje se provlače priče da će Perez učiniti sve da Zidana vrati na kormilo kluba, nakon godinu pauze.


Softver Narodne banke za sastavljanje finansijskog izveštaja za 2008. dostupan za preuzimanje Softver Narodne banke za sastavljanje finansijskog izveštaja za 2008. dostupan za preuzimanje – Personal magazin\nNarodna banka Srbije je i ove godine pripremila programski paket za sastavljanje finansijskih izveštaja u elektronskoj formi. Aplikacija RIApp je namenjena svim pravnim licima i preduzetnicima, koji imaju obavezu dostavljanja…\nNarodna banka Srbije je i ove godine pripremila programski paket za sastavljanje finansijskih izveštaja u elektronskoj formi.\nAplikacija RIApp je namenjena svim pravnim licima i preduzetnicima, koji imaju obavezu dostavljanja finansijskih izveštaja za 2008. godinu Narodnoj banci Srbije u skladu sa Zakonom o računovodstvu i reviziji. Aplikacija RIApp obezbeđuje jednostavan unos podataka u propisane obrasce finansijskog izveštaja, primenu kontrolnih pravila za dobijanje računski ispravnih podataka i predaju finansijskih izveštaja bez plaćanja naknade. Ove godine po prvi put, počev od 1. decembra 2008. pa sve do kraja februara 2009, obezbeđeno je potpuno transparentno preuzimanje ove aplikacije isključivo sa Internet strane Narodne banke Srbije www.nbs.rs u odeljku Info servisa.\nOva prva aplikacija je namenjena za sastavljanje finansijskih izveštaja za privredna društva, zadruge, davaoce finansijskog lizinga, druga pravna lica i preduzetnike, dok će za ostala pravna lica (banke, društva za osiguranje, berze i brokersko-dilerska društva, društva za upravljanje dobrovoljnim penzijskim fondovima i društva za upravljanje investicionim fondovima) aplikacije biti dostupne, na isti način putem Interneta, u toku decembra 2008. i januara 2009. godine, a u zavisnosti od promena u propisima za navedene grupe pravnih lica do kojih može doći u međuvremenu.\nPredstavnici Narodne banka Srbije će na VII Međunarodnom sajmu preduzetništva BIZNIS BAZA održati prezentaciju o prednostima dostavljanja finansijskih izveštaja u elektronskoj formi. Prezentacija će biti održana prvog dana sajma, u četvrtak 27. novembra 2008, u hali XIV Beogradskog sajma u 10,30. Na sajamskom pultu Narodne banke Srbije, sve vreme održavanja sajma, demonstriraće se postupak i način rada sa aplikacijom RIApp za sastavljanje finansijskog izveštaja za 2008. godinu, sa praktičnim primerima i rešenjima.\nSoftver Narodne banke za sastavljanje finansijskog izveštaja za 2008. dostupan za preuzimanje was last modified: December 2nd, 2008 by Redakcija\nOnline obuka za primenu standarda UCP 600


Kastro o odnosima SAD , Kolumbije i Venecule\nKubanski lider Fidel Kastro izjavio je danas da strahuje da će SAD, uz izgovor da se radi o borbi protiv trgovine drogom, kolumbijske baze koje su im stavljene na raspolaganje iskoristiti da "izazovu oružani sukobt" sa Venecuelom.\n"Ako, kao posledica takvih sporazuma zaključenih na nelegalan I neustavan naccin od strane SAD, vlada te zemlje iskoristi daisprovocira oružani sukob između dva bratska naroda, to bi bilavelika tragedija", napisao je Kastro i komentaru koji objavljuje lokalna štampa. Po njegovoj oceni, "imperija (SAD) ne počinje rat protiv droge unutar svojih granica, već na latinoameričkim teritorijama". "Pravi cilj je kontrola ekonomskih resursa", ocenio je 83-godišnji kubanski lider, koji se prije tri godine povukao sa vlasti iz zdravstvenih razloga.\nKolumbijske vlasti pregovaraju sa Vašingtonom kako bi američka vojska mogla da koristi sedam kolumbijskih baza u borbi protiv droge I terorizma. Tu ideju su kritikovali Ekvador, Nikaragva i posebno Venecuela koja smatra da je ona cilj akcije. Kuba, koja je pod američkim embargom već 47 godina, nema diplomatske odnose sa SAD.


Hrabri jazavičar dobija spomenik - oradio.rs\nHrabri jazavičar dobija spomenik\nHrabri jazavičar Leo koji je rizikovao život, kako bi spasio devojčicu od napada razjarenog bulmastifa konačno dobija spomenik. Nakon nešto više od godinu dana rada na izradi statue, pribavljanja dozvola i postavljanja postamenta za spomenik za hrabrog Lea, spomenik će biti otkriven 20. juna u 12 časova u Narodnoj bašti u Pančevu.\nDruštvo prijatelja životinja "Ljubimci" pokrenulo je inicijativu za podizanje spomenika nakon nemilog događaja koji se odigrao u martu 2014. godine. Tada je Bulmastif je ujeo dete za ruku, a njene povrede bi bile znatno teže da se nije umešao jazavičar Leo, koji je počeo da napada većeg i snažnijeg psa od sebe kako bi zaštitio dete. Mali pas je tada prevezen u veterinarsku ambulantu, ali je dva dana nakon incidenta preminuo od zadobijenih povreda.\n"Spomenik će biti posvećen i svim ostalim malim herojima velikog srca, baš onakvim kakav je bio i Leo i kakve možemo sresti u svetu pasa i napuštenih životinja koji nas okružuje, a koji je uglavnom nevidljiv u današnjem društvu", rekao je za portal zivotinje.rs predsednik Društva prijatelja životinja "Ljubimac" Ivan Kurajov.\n"Svi troškovi izrade spomenika biće pokriveni iz donacija građana, a veliku zahvalnost dugujemo vajarki Svetlani Karović Deranić, koja je bez naknade izvajala Leovu skulpturu", dodao je Kurajov.\nSastav Oktatonik zasniva se na ideji izvođenja pretežno autorskih četvoroglasnih aranžmana uz pratnju instrumentalnog kvarteta. Prema njihovim rečima, cilj ovog…\nAlbum nedelje: Leon Bridges - Good Thing\nDuša od čoveka!\nGerilska odbrana Tvrđave\nNovi Sad je među prvim gradovima u našoj zemlji koji je, nakon svih dešavanja iz devedesetih, uspeo da skrene pažnju…\nU vreme Arsenal festa u Kragujevcu je održano i sedmo izdanje međunarodne strip konferencije "Kragujevac Comic Con". Pored domaćih gostiju (Dobrosav…\nAvanture po divljoj Srbiji\nIako je možda mali broj ljudi saznao za njegov podvig, u enciklopedijama sveta stoji da je jedan od retkih ljudi…\n01.09.\tAlarm sa Daškom i Mlađom (sa muzikom)\n31.08.\tAlarm sa Daškom i Mlađom (bez muzike)\n31.08.\tAlarm sa Daškom i Mlađom (sa muzikom)\n30.08.\tAlarm sa Daškom & Mlađom (sa muzikom)\n30.08.\tAlarm sa Daškom & Mlađom (bez muzike)\n29.08.\tAlarm sa Daškom & Mlađom (bez muzike)


Asim Kamber - Radio-televizija Unsko-sanskog kantona\nSve vijesti koje uključuju pojam: Asim Kamber\nUSK/SANSKI MOST, 20. maja - Kako pišu lokalni portali danas je federalni zastupnik Asim Kamber povukao pištolj na novinara Midhata Dedića, što nam je on u telefonskom razgovoru i potvrdio. S druge strane, također u telefonskom razgovoru to je demantirao Asim Kamber. Naime, Dedić ističe da ga je Kamber neovlašteno ...\nU Sanskom Mostu jučer je izvršen pretres porodične kuće i stana Asima Kambera, zastupnika SDA u Federalnom parlamentu. Ovom prilikom izuzeti su laptop, telefon, nekoliko dokumenata, CD-ova, među kojima i jedan sa natpisom "Medvjedić Winnie" te USB stick. Kamber tvrdi da je jučerašnju akciju nedavno na konferenciji ...\nPOLICIJA PRETRESA STAN I KUĆU FEDERALNOG ZASTUPNIKA ASIMA KAMBERA\nSANSKI MOST, 15. maja - Policija Unsko-sanskog kantona pretresa stan federalnog zastupnika Asima Kambera u centru Sanskog Mosta i porodičnu kuću u naselju Pobriježje. Ovu informaciju nisu nam mogli potvrtditi u MUP-u USK, kao ni u Tužilaštvu u tom kantonu, gdje su nam samo rekli da "trenutno ne žele davati bilo kakve informacije ...\nSARAJEVO: ODRŽANA KONFERENCIJA O SVE OPASNIJEM CYBER KRIMINALU\nSARAJEVO, 24. MARTA - Konferenciju je otvorio ambassador Saudijske Srabije u BiH, Hani bin Abdulah Mominah, a prisutnima se obratio i državni ministar sigurnosti, Dragan Mektić. On je istakao kako je prevencija ovog vida kriminala ozbiljan izazov dodavši kako BiH usaglašenim djelovanjem svih institucija razvija kapacitete borbe ...


Nastava u prirodi i za studente – Podrinske\nNastava u prirodi i za studente\nDana 25. maja ove godine, u organizaciji Akademije strukovnih studija iz Šapca, odsek medicinske sestre i vaspitači, izvedena je nastava u prirodi, u dvorištu planinaskog doma „Lipove Vode“ na Ceru, gde se odvijao teoretski deo nastave, dok je praktični deo nastave izveden na planinarskim stazama koje vode od doma ka planinarskom odmorištu Krstovi, koji je udaljeno od doma pet kilometara u jednom pravcu. Brzina prelaženja staze je bodovana, što je uticalo na ocenu studenata.\nTokom dana, prilikom izvođenja nastave, vreme na Ceru bilo je idealno prijatno, sa temperaturom vazduha od 23 stepena. Lagan povetarac, njihao je lišće na višedecenijskim lipovim stablima, sa kojih je dolazio cvrkut raspevanih ptičica, a miris tek procvetalog bagrema, sa obližnjih bagremovih stabala. Sve su to faktori koji imaju pozitivno dejstvo na jačanje memorije kod studenata i opšte psihofizičko stanje..\nOvaj vid izvođenja nastave u prirodi, za studente pomenute Akademije, je prvenac, kako nam reče organizator ove nastave Prof. dr Dušan Simić, kome su ovog puta asistirali Luka Pimić i Marija Spasojević, saradnici za izvođenje nastave. Pored 31 studenta nastavi je prisustvovalo još deset nastavnika koji su kao i prisutni studenti izrazili najlepše mišljenje o načinu i značaju izvođenja nastave u prirodi.\nLogistička podrška planinara, članova planinarsko – smučarskog društva „Cer“, nije izostala, jer su planinari ustupili deo svojih prostorija u domu, a potom za sve studente pripremili odveženje u dvorišnom delu doma


Ugo Sančez najavio dominaciju Reala - Sportske.net\nUgo Sančez najavio dominaciju Reala\nBivši napadač kraljevskog kluba bio je deo generacije koja je u periodu od 1985. do 1992. osvojila pet titula u Primeri a veruje da bi Real to mogao da ponovi pod vođstvom Žozea Murinja.\nMeksikanac je govorio o tome kako preferira Realov direktan stil igre za razliku od Barsine tiki-take a ujedno je izrazio verovanje da je prošlosezonska titula Reala samo početak dominacije koja bi mogla da usledi.\nKljuč Realovog uspeha krije se u neverovatnom umeću koje poseduje strateg Madriđana Žoze murinjo, smatra Sančez.\n"Murinjo je napravio tim koji ima savršen balans. Ubeđen sam da su sposobni da osvoje tri ili četiri uzastopne titule pod njegovim rukovodstvom. Nije isključeno da upravo ova generacija Realu vrati dane slave" rekao je Sančez.\nBivši napadač Reala voleo bi kada bi neko od španskih igrača osvojio Zlatnu loptu ali je Kristijana Ronalda i Lionela Mesija okarakterisao kao legitimne pretendente na tu nagradu.\nIpak, ukoliko bi ona pripala Ikeru Kasiljasu Sančez bi bio posebno zadovoljan.


Branioci optuženih Kaljana Haljimija, Šefki Zećirija, Ekrema Gojka, Škeljzena Mirine, Ljeona Tačija, Ljindara Krasnićija i Aljbana Zećirija, žalili su se na odluku prvostepenog suda kojom je potvrđena optužnica, prenosi „Zakletva za pravdu“.\n„Zakletva za pravdu“ navodi da je Apelacioni sud, nakon pregleda spisa predmeta i ocene žalbenih zahteva utvrdio da su žalbe neosnovane.\n„Na osnovu činjeničnog stanja optužnca dokazuje da postoji dovoljno dokaza koji održavaju dobro osnovanu sumnju da su optuženi umešani u izvršenje krivičnih dela za koje se terete, dok trenutno ne postoje uverljivi argumenti i ne sadrže nijedan pravni osnov na osnovu kog se optužnica može osporiti kako zahteva odredba“ navodi se u odluci.\nDalje se navodi da je, prema oceni ovog suda u presudi koja se osporava, prvostepeni sud naveo opširne razloge u vezi sa sumnjom na osnovu osporenih dokaza i pravilno je utvrdio da postoji dovoljno dokaza prihvatljivih u pravnom smislu.\nPrema optužnici koju je 26. decembra 2019. godine pripremilo Specijalno tužilaštvo (STRP), optužneni Nenad Rikalo, Kalan Haljimi, Šefki Zećiri i Ekrem Gjoka u saradnji, tokom 2018. godine, a kako bi omogućili nezakonito ostvarenje koristi kompanijama kao što su: „Konzorcijum „Novus“, za dobijanje bespovratnih sredstava – „Izgradnja modernog tržišta poljoprivrednih proizvoda u Prištini“, konzorcijum „Dhemetra“ AD.P.K, za dobijanje bespovratnih sredstava – „Izgradnja fabrike za proizvodnju organskog đubriva“ (koja se uopšte ne nalazi na spisku projekata koji su pokriveni finansiranjem kroz bespovratna sredstva), konzorcijumu „DOO Zubin Potok“ za dobijanje granta – „Projekat za izgradnju investicija u objektu za skladištenje i čuvanje voća“, kao i konzorcijumu NTP „Areana Engineering“ u Peći za dobijanje bespovratnih sredstava – „Proizvodnja i prerada mesa u Peći“, namerno postupili protivno Zakonu 04/L-090 o izmenama i dopunama Zakon 03/L-098 o poljoprivredi i ruralnom razvoju, član 5.1, član 8, član 13 stav 1.2, član 4, član 14.2, Zakonu 03/L-098 o poljoprivredi i ruralnom razvoju, članovi 8 i 9, uredbi (KRK) br. 37/2013, član 7.1, stav 1.1, Vodiču i priručniku za izradu koncepta dokumenta u kancelariji premijera.


Slavko Ćuruvija i njegovo nasleđe | Slavko Ćuruvija fondacija\nTokom svoje karijere, Slavko Ćuruvija se kao novinar i urednik primarno bavio osetljivim političkim pitanjima. Takođe, na osnovu razgovora sa Vladom Dapčevićem napisao je knjigu „Ibeovac”, a kao autor učestvovao je u realizaciji dokumentarnog filma o političkim zatvorenicima u Jugoslaviji „Da li su zidovi zatvora zidovi pakla“.\nSlavko Ćuruvija je za svoj rad dobio mnoga priznanja. Nakon što je napustio poziciju glavnog i odgovornog urednika u državnom dnevniku „Borba”, osnovao je „Nedeljni telegraf”, a početkom 1996. godine i prvi nezavisni dnevnik u Srbiji “Dnevni telegraf”. Za kratko vreme ove novine postale su popularne, a tiraž im je premašio 100.000 primeraka.\nNepristrastno, beskompromisno i hrabro izveštavanje „Dnevnog telegrafa” hvaljeno je, a Slavko Ćuruvija priznat je kao hrabar građanin, patriota i čovek koji se radom u medijima bori za demokratizaciju Srbije, koji žestoko kritikuje režim Slobodana Miloševića, podržava studentski protest, iznosi objektivnu sliku o ratu u bivšoj Jugoslaviji, ali i pomaže popravljanju ugleda Srbije u svetu. Slavko Ćuruvija je i osnivač magazina „Evropljanin“ koji važi za najkvalitetniji magazin koji je izlazio u Srbiji.\nSpecijalnim medijskim dekretom, „Dnevni telegraf“ je, uz još nekoliko medija, zabranjen 14. oktobra 1998. godine. Nakon toga, „Dnevni telegraf“ je štampan u Crnoj Gori. U martu 1999. godine, Ćuruvija je zbog svog novinarskog angažmana osuđen na petomesečnu zatvorsku kaznu. Advokati su, ipak, uspeli da intervenišu i spreče njegovo zatvaranje.\nNa Uskrs, 11. aprila 1999. godine, srpskog novinara, urednika i vlasnika medija Slavka Ćuruviju ubila su dvojica maskiranih napadača ispred njegovog doma u Beogradu. Njegovoj sahrani, iako je održana tokom bombardovanja i uz zvuke sirena za vazdušni napad, prisustvovalo je nekoliko hiljada ljudi.\nSlavko Ćuruvija je postao sinonim za slobodu govora, profesionalizam, vrhunsko novinarstvo, hrabrost i etiku u novinarstvu. Postao je simbol borbe protiv represije, simbol otpora režimu Slobodana Miloševića, simbol slobodnih i nezavisnih medija i istraživačkog novinarstva.\nGotovo 15 godina posle njegovog ubistva, konačno su uhapšeni osumnjičeni izvršioci, dok su funkcioneri Republike Srbije priznali da je iza ubistva Slavka Ćuruvije stajala država.\nDanas, u Beogradu jedna ulica nosi ime Slavka Ćuruvije, a memorijalna ploča nalazi se na mestu gde je ubijen.


UPTAS: "Ugrožena su nam radna mesta, finansijska situacija je veoma teška" | Media Start Info\nOni u svom saopštenju navode da je situacija u sektoru promotera i tiketing agencija u Srbiji veoma alarmantna.\n– Od početka krize izazvane virusom Covid-19, ova industrija je bio momentalno pogođena budući da su sva masovna okupljanja obustavljena, a sve manifestacije su odložene ili otkazane. Od marta meseca u Srbiji je otkazano više od 1000 događaja uključujući festivale, koncerte, predstave i druge razne manifestacije, a jasno je i da će i po završetku pandemije biti potrebno još vremena da se stvari vrate u normalu. UPTAS udruženje čine članice čije događaje godišnje poseti nekoliko miliona posetilaca. Prema podacima firme Ticket Vision, u januaru i februaru ove godine prodato je preko 200.000 ulaznica, u martu 20.000, a od aprila do jula meseca samo nekoliko desetina – piše na uptas.rs.\nU tekstu se dalje navodi da su jednokratne mere značajne kao podrška, ali prvenstveno u onim granama industrije u kojima poslovanje nije kompletno prekinuto.\n– Udruženje UPTAS smatra da jedino sistemsko rešenje, uz dugoročnu podršku i olakšice može da pomogne da zaposleni u ovom sektoru zadrže svoja radna mesta, a da se sve firme i kompanije ne zatvore. Udruženje šalje apel državi da prioritetno uzme u obzir zahteve udruženja i da pomogne kako kroz direktna davanja, tako i kroz smanjivanje nameta i poreza, kao i dodatne olakšice rente. Takođe, udruženje apeluje da je potrebno utvrđivanje jasnih pravila pod kojima je moguće organizovati manifestacije (pravo na rad) kao i prioritetno obrađivanje zahteva za kredite Fonda za razvoj – za sektor turizma.\nIz UPTAS-a navode i to da ukoliko Vlada Srbije i nadležni organi ne odreaguju i ne odgovore na upućene apele udruženja, ovoj industriji preti potpuno gašenje, zato što je vrlo neizvesno kada će masovni događaji u punom kapacitetu moći da se održavaju, a prateći situaciju u ostalim evropskim zemljama, to možda neće biti moguće do kraja 2020. godine.\n– Potrebno je da se taj višemesečni predstojeći period prebordi, zato što su firme i kompanije obuhvaćene ovom krizom ostale bez ikavih primanja. U slučaju da se firme i organizacije koje posluju u ovoj industriji potpuno ne ugase, predviđanja su da bi finansijski oporavak i povratak na prethodno stanje, mogao da traje čak i do proleća 2022. godine – piše u saopštenju upućenom srpskoj vladi.\nTagovi događaji, korona virus, Udruženje promotera i tiketing agencija (UPTAS), Vlada Srbije, zaposleni\nPrethodna vestRembrantov autoportret prodat za neverovatnu sumu\nSledeća vestMediji i civilno društvo: „Ne odustajemo od borbe za slobodnu i demokratsku Srbiju“


Centralna banka BiH: Strani investitori uložili 783,4 miliona KM za 2018. godinu\nCentralna banka Bosne i Hercegovine (CBBiH) objavila je statistiku direktnih stranih investicija za prošlu godinu, koja pokazuje da je priliv direktnih stranih investicija u 2018. godini iznosio 783,4 miliona KM, odnosno 2,3 posto BDP-a. Priliv direktnih stranih investicija u 2018. je u nominalnom iznosu približno jednak onome koji je zabilježen u 2017. godini.\nU pogledu geografskog rasporeda, najviše priliva investicija u 2018. je iz Rusije (140,2 miliona KM), Hrvatske (106,1 miliona KM), Holandije (94), Austrije (87,1) i Njemačke (83,7).\nPosmatrano po djelatnostima, najviše investicija je realizovano u oblasti finansijskih uslužnih djelatnosti (bankarski sektor) u iznosu od 145,6 miliona KM, proizvodnja koksa i rafiniranih naftnih proizvoda (135,8), u oblasti trgovine na malo (87,7) te u proizvodnji baznih metala (52).\nNa kraju 2018. godine, stanje direktnih stranih investicija je iznosilo 14,29 milijardi KM. Najveći iznos stanja direktnih investicija se i dalje odnosi na Austriju (2,7 milijardi KM), Hrvatsku (2,3 milijarde KM) i Srbiju (2,0 milijarde KM). Stanje direktnih investicija je revidirano za period od pet godina, a na osnovu najnovijih informacija o stvarnim ekonomskim aktivnostima i stanju preduzeća sa stranim ulaganjima.\nKada je riječ o odlivnim stranim direktnim investicijama iz Bosne i Hercegovine u inostranstvo, u 2018. godini zabilježeni su negativni tokovi, odnosno došlo je do smanjivanja investiranja u inostranstvo u iznosu od 54,2 miliona KM. Ukupno stanje domaćih investicija u inostranstvu iznosi 873,7 miliona KM, od čega je najviše bh. investicija u Hrvatsku (229,7) i Njemačku (163,8).\nU skladu s politikom revizije i na osnovu dodatnih podataka, s objavljivanjem podataka za 2018. godinu izvršene su revizije i za dvije prethodne godine. Izmijenjeni podaci za prethodne periode dobrim dijelom su rezultat daljnjeg usklađivanja obračuna zadržanih zarada s konceptom praćenja operativnih rezultata kompanije za posmatrani period. Sam koncept, koji je propisan OECD-ovom definicijom direktnih stranih investicija, podrazumijeva obračun zadržane zarade za tokove na bazi operativnog poslovnog rezultata kompanije za posmatrani period, saopćeno je iz Službe za odnose s javnošću CBBiH.


16:11 Stanivuković prvi put sa Radojičićem nakon izbora\n27. Nov 2020 318\nDom zdravlja Banja Luka pokrenuo je SMS servis za slanje SMS poruka za pozitivne/negativne pacijente testirane na korona virus.\n"Svi pacijenti koji su testirani dobiće SMS poruku o rezultatima testiranja (pozitivan/negativan). Pacijenti čiji su rezultati testa pozitivni na korona virus odmah će pristupiti linku na kojem se nalazi obrazac, te isti popuniti i poslati ga nazad. Preporuke za dalje postupanje, pacijenti će dobiti od nadležnog doktora", saopšteno je iz Doma zdravlja.\nNapominju da je validna samo ona poruka koja u naslovu pošiljalac sadrži “JZU Dom zdravlja Banja Luka”.\n"Ovim putem, apelujemo na pacijente da se obrate svojim timovima porodične medicine kako bi ažurirali svoje brojeve telefona i adresa stanovanja. Na ovaj način će se pacijentima omogućiti da u kratkom vremenu saznaju rezultate svog testiranja i tako značajno skrate stresni period iščekivanja rezultata, te će se olakšati i rad zdravstvenim radnicima", ističu u saopštenju.\nPacijenti koji iz nekog razloga ne mogu pristupiti popunjavanju elektronskog obrasca, mogu se javiti na brojeve telefona koji su napisani u SMS poruci ili koji su navedeni na internet stranici Doma zdravlja Banja Luka. http://domzdravljabanjaluka.com/dz/\nOvaj način obavještavanja pacijenata o rezultatima testiranja na Kovid-19 dogovoren je na sastanku Gradskog štaba za vanredne situacije, održanog 10. novembra 2020. godine.\nTagovi: dom zdravlja banjaluka korona rezultati test\nNema više ćevapa s lukom u Gradskoj upravi?\n“Veliki brat” uskoro i u Boriku\nRođeno devet beba, upisani Irina, Mihajlo...\nGodišnje besplatne parking karte za odabrane\nU Domu penzionera preminulo 15 korisnika, trenutno nema zaraženih


Vlasti Mjanmara su privele japanskog novinara u Jangonu u nedelju uveče, saopštila je danas japanska vlada, zahtevajući njegovo puštanje.\nBBC je citirao očevica koji je rekao da je frilensera Jukija Kitazumija vojska pokupila iz njegovog doma i odvela u pritvor, a rekli su mu da podigne obe ruke i stavili su ga u automobil, navodi se u izveštaju. Portparol japanske vlade je opisao novinara kao muškarca u četrdesetim godinama.\n-Tražimo od Mjanmara da ga smesta puste i pokušavamo da osiguramo bezbednost svim japanskim državljanima, rekao je glavni sekretar Kabineta Kacunobu Kato.\nPortparol vojne hunte koja je izvršila vojni puč 1. februara, kada je svrgnula vladu Aung San Su Ći nije odgovorio na pozive na komentar. Prema podacima Asocijacije za pomoć političkim zatvorenicima, 737 ljudi je stradalo u sukobima sa bezbednosnim snagama, a 3.229 je završilo u pritvoru.\nPOKOLJ U MJANMARU Vojska ubila više od 80 demonstranata\nKRIZA U MJANMARU Poslanik uhapšen noćas, umro jutros u pritvoru


Štark Apartman Novi Beograd, Jednosobni Stan Na Dan kod Arene\nCena za 5-7 dana: : 34 €\nCena za 7+ dana: 32 €\nApartman Štark je jednosobni stan na Novom Beogradu na samo stotinjak metara od istočnog ulaza u arenu. Nalazi se na prvom spratu i može da primi 2 osobe, takodje moze da se kombinuje sa jos dva apartmana pored njega i tada može dac ugosti 11 osoba.\nU 32 m2 koliko ima apartman Štark smeštena je soba, koja je u isto vreme dnevna i spavaća, kuhinja, kupatilo i terasa. U sobi dominira krevet, koji može da bude i bračni, a takodje ima mogućnost da se razdvoji i tada se dobiju dva singl ležaja. Sa jedne strane kreveta je kuhinja, koja je solidno opremljena, dok je sa druge strane do prozora pult sa dve barske stolice. U uglu je garderober za odlaganje stvari i pored njega je izlaz na malu terasu. Kupatilo je manjih dimenzija, ali sasvim funkcionalno, u kome je zidanoa tuš kabina. Lokacija na kojoj se nalazi ovaj apartman je pogodna za sve one koji dolaze u arenu koja je često stecište raznih dešavanja. Takodje je odlicna povezanost sa svim delovima grada, jer je izlaz na auto put odmah pored zgrade. Sopstveni parking nema ali u tom okruženju ima uvek slobodnih parking mesta. Odlična opcija za smestaj u Novom Beogradu apartman Štark.


Čitav region bruji: "SENZACIJA!" - Sportske.net\nČitav region bruji: "SENZACIJA!"\nVest o senzaciji koju je Crvena zvezda priredila u utorak uveče obišla je region.\nEnglezi: "Daš Zvezdi ruku, a onda..."Pavkov se popeo na šipku, a onda je krenula ludnica!Markec razbesneo navijače LiverpulaZa kraj ovog istorijskog dana, prelepa poruka engleskog novinara sa ''Marakane''!Totalna zbrka u Zvezdinoj grupi, srpskom šampionu otvorena vrata evropskog proleća!\nFudbaleri Crvene zvezde savladali su u utorak uveče vicešampiona Evrope (2:0) u okviru 4. kola grupne faze Lige šampiona i tako postali prvi klub iz bivše Jugoslavije koji je zabeležio trijumf u elitnom takmičenju.\nSama činjenica da je srušen jedan od glavnih kandidata za evropsku titulu i trofej u Premijer ligi bila je dovoljna da vest o Zvezdinoj pobedi obiđe region.\nKomšiluk piše o "senzaciji u Beogradu", "padu moćnog Liverpula", "velikom iznenađenju", "junaku Pavkovu"...\nOd Vardara do Triglava prolomio se glas o najvećem uspehu koji je jedan klub iz bivše SFRJ ostvario u Ligi šampiona. Evo kako su mediji iz Slovenije, Hrvatske, Bosne i Hercegovine, Crne Gore i Makedonije izvestili o velikom trijumfu Crvene zvezde.


Reke na jugu Srbije se povlače u korita | Slobodna reč\nReke na jugu Srbije se povlače u korita\nPIROT / LESKOVAC / VRANJE – Reke na jugu Srbije danas se polako povlače u svoja korita, ali je i dalje na snazi vanredna odbrana od poplava i vanredna situacija na teritoriji četiri grada i 13 opština, žitelji Vlasotinca su i dalje bez vode, dok struju i dalje nemaju meštani većina sela u Medveđi, kao i u Kuršumliji, javljaju Južne vesti.\nU Vlasotincu je tokom poplave oštećen vodovod, a u opštini su Južnim vestima rekli da je puklo preko 150 metara cevi, da su nove cevi naručene i da bi trebalo da stignu danas, ali da će radovi će potrajati bar nekoliko dana, a do tada će se građani snabdevati iz cisterni.\nSela u okolini Medveđe su i dalje bez struje, ali je obezbeđeno snabdevanje rudnika u to mestu. Popravku elektrosistema usporavaju neprohodni putevi i razuđenost opštine, prenosi taj portal i upozorava da su bez struje su i kuršumlijska sela.\nU Pirotu se situacija smirila, rekao je Južnim vestima zamenik gradonačelnika Miloš Colić, koji navodi da je niži vodostaj Nišave, kao i da je stabilno snabdevanje vodom i strujom, a da je oformljena i komisija za procenu štete na objektima javne namene.\n“Grad mora odmah da sanira mostove, puteve, propuste, klizišta i kanale, a gledamo da ljudima koji su poplavljeni pružimo podršku u dezinfekciji prostorija i ulica, a pokušaćemo i da nabavimo mašine za sušenje zidova” – rekao je Colić.\nNapomenuo je da je u selima Blato i Rsovci, koji su najviše bili pogođeni, sada situacija pod kontrolom.\nZbog poplava je proglašena vanredna situacija na teritoriji četiri grada – Niša, Leskovca, Pirota i deo teritorije grada Vranja i na teritoriji 13 opština: Bujanovac, Žitorađa, Doljevac, Dimitrovgrad, Vlasotince, Gadžin Han, Vladičin Han, Medveđa, Kuršumlija, Bela Palanka i Babušnica i delu teritorije opštine Prijepolje i Bojnik, podsećaju Južne vesti.\nPrethodni članak“Prati ga dobar glas” – Vranjanac na čelu saobraćajne policije u Nišu\nSledeći članakIzvlačenja od 23. januara – Drugi krug “Uzmi račun i pobedi 2020”


Izložba tradicionalnih instrumenata u Muzeju RS - Novosti Plus\nPomoćnik ministra za kulturu Republike Srpske Tanja Đaković otvorila je večeras u Muzeju Srpske u Banjaluci izložbu “Zaboravljeni zvuk tradicionalnih muzičkih instrumenata”, autora Sanje Pupac.\nĐakovićeva je rekla da izložba predstavlja zbirku tradicionalnih muzičkih instrumenata iz fundusa ovog muzeja koje su prikupljane još od njegovog osnivanja, tridesetih godina prošlog vijeka.\nOna je navela da je važno njegovati kulturnu baštinu, te da je kod ove izložbe bitan koncept kojim je autorka pomjerila granice u komunikaciji sa publikom.\n“Osim ovog, ozbiljnijeg djela, u kojem se autorka pokazala kao etnomuzikolog, postoji i dio koji je osmišljen kao igraonica za najmlađe”, dodala je Đakovićeva.\nOna je podsjetila i na čuvenog banjalučkog etnomuzikologa Vladu Miloševića, ističući da je komponenta entomuzikologije nešto što treba biti prikazano ne samo domaćoj, već i svjetskoj javnosti.\n“Među eksponatima su i gusle, koje su na preliminarnoj listi Srpske i BiH koje će biti nominovane za upis na Uneskovu listu. Isto tako, na tu preliminarnu listu će biti uvršena i tambura trožica”, dodala je Đakovićeva.\nPupac, koja je i viši kustos Muzeja Republike Srpske, navela je da su predstavljeni primjerci starih instrumenata, te da je na interaktivnom panelu snimljen zvuk koji proizvodi svaki od izloženih eksponata.\n← Isplaćeno 1.142.775 KM za podsticaje\nPodrška Crne Gore Andrićgradu →